
I. Nyugati gondolatok Agarttháról 


A Saint-Yves d'Alveydre halála után 1910-ben megjelenti Mission de l'lnde című könyv 
keretében szerepel egy Agarttha nevű titokzatos beavatási centrum leírása; sok olvasó 
nyilván feltételezte, hogy ez egy teljesen kitalált történet, afféle minden reális alapot 
nélkülöző képzelgés. Ha valaki teljesen szó szerint veszi, valóban képtelenségeket 
tartalmaz e mű, amelyek arra jók, hogy igazoljanak egy sajátos nézetet, különösen azok 
előtt, akik szeretik csak a felszíni jelenségeket meglátni. A szerzőnek nyilván megvolt az 
oka, hogy a könyvet maga nem hozta nyilvánosságra, bár jó régen megírta (jóllehet 
szerkesztetlenül hagyta). Agarttha és annak és annak Brahmatma megjelölésű vezetőjének 
egyetlen korábbi európai említése egy még felületesebb író nevéhez, Louis Jacolliot-hoz 
fűződik,2 aki azonban nem tekinthető mérvadónak, bár mintha hallott volna valamit szólni 
e dolgokról Indiában, csakhogy képzelete úgy zúgolódott ezek ellen, akárcsak a nyugovás 
ellen. Mindamellett 1924-ben váratlanul egy „Vadak, emberek, istenek" című könyv jelent 
meg a színen. Itt Ferdinand Ossendowski egy 1920-21-ben Közép-Ázsián keresztül tett 
izgalmas utazást ír le, olyan részleteket használva, főleg a könyv vége felé, amelyek 
majdnem teljesen megegyeznek Saint-Yves-éivel. E mű által felkeltett élénk érdeklődés 
végre kedvező alkalomról gondoskodik, hogy megtörjön a csend Agarttha ügyében. 


Voltak természetesen rosszindulatú, szkeptikus kritikusok, akik rögtön Saint-Yves 
plagizálásával vádolták Ossendowski urat, alátámasztva állításukat a két könyv 
párhuzamos szakaszainak kimutatásával: vannak is jócskán, amelyek minden részletükben 
meglepő hasonlóságokat mutatnak. Például az egyik legvalószínűtlenebb Saint-Yves-féle 
állítás szerint léteznie kell egy földalatti világnak, amelynek kontinensek és óceánok alatti 
hálózata eléri a világ valamennyi részét, és azokkal kapcsolatot tart fenn. Ossendowski 
meg sem kísérli igazolni ezt saját tapasztalatai szerint, s tulajdonképpen elismeri, hogy 
nem tudja, mit szóljon ezekhez, ő csak azon emberek tanúságtételét adja, akikkel utazása 
során találkozott. Van itt aztán olyan rész is, más egyebek mellett, ahol a „világkirályt" festi 
le, ősének sírdombja előtt, vagy ahol még a cigányok eredetének kérdése is felvetődik, 
akik, mint mondják, eredetileg Agartthában éltek.3 Azt írja Saint-Yves, vannak pillanatok a 
„kozmikus misztériumok" földalatti celebrálása közben, amikor a magányos utazók 
mozdulatlanná dermednek, és még az állatok is elcsöndesednek;4 Ossendowski pedig 
biztosít minket, hogy az egyetemes kontempláció egy ilyen pillanatában ő maga is jelen 
volt. Mind közül a legfontosabb, hogy mindkét író különös egybeeséssel beszél egy 


rendkívüli, emberekkel és állatokkal benépesített szigetről, amely mára eltűnt. Míg Saint- 
Yves a szicíliai Diodorus lambulus úti élménybeszámolóját idézi, addig Ossendowski egy 
idős nepáli buddhista utazását írja le; mindkét beszámoló feltűnően hasonló, úgyhogy ha 
tényleg két változat létezik oly erősen eltérő forrásból, érdemes lenne újra felkutatni őket, 
gondos összevetés végett. 


Bár ezeket az észrevételeket szükséges megtenni, ugyanakkor hangsúlyozni kell, hogy meg 
vagyunk győződve arról, hogy a plagizálás vádja teljesen alaptalan; mindazonáltal nem 
szándékunk egy számunkra kevésbé érdekes vitába bocsátkozni. Függetlenül attól a 
nyilvánvaló bizonyítéktól, amit Ossendowski nyújtott, tudjuk más forrásokból, hogy az 
efféle történetek széles körben elterjedtek Mongóliában, illetve Közép-Ázsiában, s 
hozzátehetjük még, hogy valamennyi nép tradíciójában fellelhető valami hasonló. 
Másrészt nehéz lenne indokot találni arra, hogy miért kellett volna Ossendowskinak 
szándékosan kihagynia bizonyos részeket, vagy megváltoztatnia egyes szavak betűzését, 
miképpen azt az Agharti esetében tette, Agartthát használva helyette, ha tényleg a Mission 
de l'lnde-ből másolt. Azonban ez könnyen megmagyarázható, ha az értesüléseit mongol 
forrásra, és nem Saint-Yves hindu forrásaira alapozta (mint ismeretes, utóbbi kapcsolatban 
állt hindukkal).5 Továbbá nehéz lehetett „világkirálynak" nevezni a beavatási hierarchia 
fejét, mivel ez a cím sehol sem fordul elő Saint-Yves munkáiban. És, még ha el is ismernénk 
bizonyos mértékű plagizálást, az sem lenne tagadható, hogy Ossendowski előtérbe helyez 
különböző originális, a Mission de l'lnde-ben elő nem forduló eszméket, amelyeket a 
maguk teljességében nyilván nem találhatott ki. Ehhez azonban hozzá kell tenni, hogy 
figyelmét sokkal inkább a politika, mintsem az eszmék vagy doktrínák tanulmányozása 
kötötte le, így aztán az ezotériával kapcsolatos dolgokban való járatlansága lehetetlenné 
tette számára, hogy azokat valódi jelentőségükben felmérje. Többek között elmeséli a 
„fekete kő" történetét, amit eredetileg a „világkirály" küldött a dalai lámának, s ami 
később a mongóliai Urgába került, ahol hozzávetőlegesen száz évvel ezelőtt eltűnt.6 Ami 
azt illeti, a „fekete kő" több tradícióban is fontos szerepet játszik - a Cybele (Kübelé) 
szimbólumától a Mekkában kegyelettel őrzött Kábáig.7 Van egy másik példa: az Urgában 
lakozó Bogdo Kán, az „élő Buddha" őrzi más nagybecsű memorabiliumok között Dzsingisz 
kán szvasztikával bevésett gyűrűjét, és a „világkirály" pecsétjét viselő vörösréz jelvényt. 
Úgy tűnik, Ossendowski a két tárgy közül csak az egyiket látta, de, még ha ez így is van, 
vajon különösebben nehéz lett volna-e egy másikat elővarázsolnia képzeletéből, s nem lett 
volna-e természetesebb számára mondjuk egy arany jelvényről írni? 



Ezen előzetes megfigyeléseknek elegendőeknek kell lenniük, mivel nincs szándékunkban 
sem további részletkérdések, sem polémiák megvitatása. Ha idézzük is Ossendowskit és 
Saint-Yves-t, az csak kiindulási pontként szolgálhat a további tanulmányozáshoz, amely 
jóval túlmutat azon, amit az ember bármelyikőjüktől megtudhat. Maga a téma fontossága 
felülmúlja személyiségüket, miképpen a miénket is, s amelynek amúgy sincs jelentősége az 
ilyen jellegű kérdések megválaszolásában. Az sem szándékunk továbbá, hogy „kritikai 
vizsgálatot" tartsunk munkáik felett, hanem az ismereteink szerint még rendelkezésre álló 
információkat óhajtjuk szem elé tárni, amelyek segítségül szolgálhatnak annak 
tisztázásához, amit Ossendowski a misztériumok misztériumának hív.8 



II. Királyiság és főpapiság 


A „világkirály" megnevezés önnön legkomolyabb értelmezésében, legteljesebb és 
legszigorúbb értelemben Manunak, a primordiális és egyetemes törvényhozónak jár ki. Ezt 
a nevet különböző formákban számos archaikus nép körében fellelhetjük: ez az egyiptomi 
Mina vagy Menesz, a kelta Menw és a görög Minósz.9 A név valójában nem történeti vagy 
legenda-alakot jelölt, hanem egy princípiumot, egy kozmikus intelligenciát, ami 
visszatükrözi a tiszta spirituális fényt, megfogalmazva világunk és a mindenkori létezésünk 
feltételeinek megfelelő Törvényt (Dharmát). Ugyanakkor egyetlen embernek, mondhatni 
az embernek mint gondolkozó lénynek az archetípusa (szanszkritul manava). 


Fontos megjegyezni, hogy e princípium egy ebben a földi világban működő spirituális 
centrumon keresztül nyilvánulhat meg, mégpedig egy nem emberi eredetű (apauruséja) 
szakrális tradíció csorbítatlan megőrzéséért felelős szervezet által, amelyen keresztül 
korszakokon át közli a primordiális bölcsességet azokkal, akik képesek azt felfogni. Egy 
ilyen centrum vagy szervezet vezetője van feljogosítva a Manu név és attribútumai 
használatára, akit úgymond ő képvisel. Ezenfelül e hatalommal való felruházáshoz 
elengedhetetlenül szükséges tudásfok megszerzése teszi képessé, hogy önmagát igazán 
egynek tekintse evvel a princípiummal, amelynek ő az emberi kifejeződése, és ami előtt 
saját személyisége eltűnik. Ilyen volt Agarttha, feltéve, hogy e centrum - mint az Saint- 
Yves jelezte - részesült ama ősi „Napdinasztia" (Szúrja-vansa) hagyatékából, amely egykor 
AjodhjábanlO székelt és eredete Vaivaszvatáig, jelen ciklus Manujáig nyúlik vissza. 


Saint-Yves, az igazat megvallva, a „világkirályt" nem Agarttha legfőbb fejének tekinti, 
hanem inkább „legfőbb pontifexnek", akit ráadásul, egy kissé túlnyugatiasodott 
elgondolással, a „brahmanista egyház" csúcsára helyez.11 Ettől a ponttól eltekintve Saint- 
Yves teljesen összhangban van Ossendowskival: úgy tűnik, minkét író egy olyan 
szempontot vett figyelembe, amely saját személyes érdeklődésüket és kíváncsiságukat 
annak megértése nélkül elégítette ki, hogy Agarttha vezetése kettős, egy papi és egy királyi 
hatalomból áll. A „pontifexi" arculat, a szó legegzaktabb, legteljesebb értelmében, a 
beavatási hierarchia pár excellence vezetőjét illeti. A pontifex szó tulajdonképpen 
„hídépítőt" jelent, s e római megnevezés, eredeténél fogva, egyúttal szabadkőműves 
kifejezés is. Szimbolikusan ő az, aki közvetítőként működik ez és a magasabb világok 


között.12 Következésképpen a szivárványt vagy a „mennyei hidat" valamennyi tradíció 
nagyjából ugyanolyan értelemben használja. A zsidóknak, Isten népének Istennek kötött 
szövetségének szimbóluma; a kínaiaknak a föld és a menny egységét jelzi, a görögöknek 
íriszt, az „istenek hírnökét" személyesíti meg. A skandináviaiaknak, miként az araboknak 
és a perzsáknak, valamint Közép-Afrikában és még egészen Észak-Amerika bizonyos 
népeinél is ez jelöli az anyagi és a felsőbb világok között hidat. 


Rómában a papi és királyi hatalom egységét Janus különösen összetett és szerteágazó 
szimbolikájának csak egy arculata jelenítette meg; Janus arany és ezüst kulcsal3 a papi és 
a királyi beavatást jelölte. Hindu kifejezést használva, ezeket megfeleltethetjük a brahman, 
illetve a ksatrija utakkal. Azonban a hierarchia csúcsán van egy közös, az előbbinél 
primordiálisabb princípium, amelytől mindkettő a rá jellemző attribútumokat nyeri. Ez a 
princípium a forrása minden törvényes hatalomnak, bármilyen területen gyakorolják is azt 
Agarttha beavatottjai, akiket ativarnának, azaz „kaszton túliaknak" hívnak.14 


Volt egy középkori kifejezés, amelyben a hatalom e két egymást kiegészítő arculatát újra 
egyesítették; akkoriban gyakran emlegettek „János pap királysága"15 néven egy titokzatos 
országot. Egyébként ez volt az az időszak, amikor az, amit a szóban forgó beavatási 
centrum „külső lefedésének" hívhatnánk jórészt a nesztoriánusok (vagy azok, akiket 
helyesen vagy helytelenül így hívnak) és a magukat „Jahia Mendajjeh"-nek vagy „János 
tanítványainak" nevező szebelliánusoklü által létrejött. Ebben az összefüggésben említjük 
meg, hogy több szigorúan zárt keleti közösség, kezdve az izmaelitáktól, a „hegy 
ősöregjének" tanítványaitól a libanoni drúzokig, mindegyik, kivétel nélkül a „Szentföld 
őrzői" nevet viselte, akárcsak a nyugati lovagrendek. Amit a következőkben tárgyalni 
fogunk, érthetőbb lesz, mint ahogy az első látásra tűnik, mivel, úgy látszik, Saint-Yves egy 
nagyon pontos kifejezést talált, talán sokkal pontosabbat, mint ahogy azt maga gondolta, 
az „Agarttha templomosai" elnevezéssel. Egyaránt tisztázhatja a „külső lefedés" értelmét, 
ha megjegyezzük, hogy a lovagságba való beavatás lényegileg ksatrija-beavatás volt. Más 
egyebek mellett ez magyarázza meg a szerelem-szimbolika játszotta uralkodó-szerepet.17 


Félretéve ezeket a megfontolásokat, az egyszemélyű király és pap létének eszméje nem 
terjedt el széles körben a korabeli nyugaton, bár az a keresztény egyház eredeténél 




megtalálható, különösen a „napkeleti bölcsek" (magi ab Oriente) szerepeltetésében. 
Természetesen a középkortól, legalábbis külső megjelenésre, a legfőbb hatalom már 
megoszlott a császárság és a pápaság között.18 Ez a szétválasztás a társadalmi szervezet 
vezetésének tökéletlenségét jelzi, mivel az a közös princípium, amitől a két hatalmi forma 
függ, eltűnt; így a valódi hatalmat máshol kell keresni ezután. Keleten a hierarchia 
csúcsának egy efféle kettéválása ritkaságszámba megy, s csak bizonyos buddhista tanok 
között ismerhető fel hasonló. Egy tantétel megerősíti a buddha és a csakravarti, az 
„egyetemes uralkodó"19 szerepek összeegyeztethetetlenségét, melyek között, mint 
mondják, Sákja-Muninak egy bizonyos pillanatban választania kellett. 


Fontos hozzátenni, hogy csakravarti, amely elsősorban nem buddhista kifejezés, követvén 
a hindu tradíciót, Manu hivatására, vagy Manu képviselőire vonatkozik. A csakravarti szó 
szerinti jelentésében a „kerék forgatója", ő az, aki a mindenség centrumában minden 
mozgást irányít, anélkül, hogy részt venne benne, s aki Arisztotelész szavaival a 
„mozdulatlan mozgató".20 


Ki kell hangsúlyozni, hogy ez a centrum jelzi azt a kimozdíthatatlan pontot, ami valamennyi 
tradícióban úgy ismeretes szimbolikusan, mint a „pólus", vagy az axis (tengely), ami körül a 
világ örvénylik. Ennek az összefüggésnek az ábrázolása a kelta, a khaldeai és a hindu 
tradícióban normális körülmények között: a kerék.21 


Szerte a világon, a Távol-Kelettől a földteke nyugati feléig ez a szvasztika valódi jelentése, 
ami lényegében tehát a „pólus nyoma".22 Valószínű, hogy a modern Európában most 
először lett ismertetve a szvasztika esszenciális értelme. Kortárs tudósok hiába 
próbálkoznak mindenféle fantasztikus elméletekkel, hogy értelmezzék a szvasztika¬ 
szimbólumot, ugyanis többségük, rögeszméktől vezéreltetvén, képtelen azt másként 
értelmezni, mint kizárólagosan „szoláris" szimbólumot.23 Ha ez alkalomadtán ilyen 
szimbólummá is vált, az csak véletlenül és bizonyos torzítások következtében történhetett. 
Mások, akik a szvasztikát mozgást jelölő szimbólumnak tekintették, közelebb kerültek az 
igazsághoz, bár ez az értelmezés, anélkül, hogy téves lenne, távolról sem kielégítő, hiszen 
nem egy találomra történő mozgás, hanem egy változatlan tengely vagy centrum körüli 



örvénylés ábrázolására szolgál. Hangsúlyozni kell, hogy ez a fix pont képezi a lényegi 
elemét annak, amihez a kérdéses szimbólum közvetlenül kapcsolódik.24 


Azon keresztül, amit elmondtunk, most már érthető, hogy a „világkirály" működési 
területe egyszerre organizatív és regulatív (nem véletlen, hogy ez utóbbi ugyanazt a 
szótövet birtokolja, mint a rex és a regere), úgyhogy e méltóság összefoglalható 
„harmóniaként" vagy „egyensúlyként", kapcsolódva a szanszkrit dharma25 kifejezéshez, 
ami a megnyilvánult világbeli tükörképe a legfőbb princípium változhatatlanságának. 
Következésképpen bárki megértheti, hogy a „világkirálynak" miért sarkalatos jellemzője az 
„igazság" és a „béke", hiszen ezek az ember világában (mánava-loka) benne rejlő 
egyensúly és harmónia kifejeződései.26 Ez egy nagyon lényeges részlet, amit általános 
értelmezésén túl tudomásul kell venni azoknak, akik bizonyos félelmeknek adták át 
magukat, olyanoknak, mint amilyenek Ossendowski könyvének utolsó soraiban 


megjelennek. 



III. Sekinah és Metatron 


Bizonyos szerzők, előítéleteiktől vezéreltetvén annyira megdöbbentek azon, amit a 
„világkirály" elnevezés sugall, hogy úgy érezték, azt az evangéliumok Princeps huius 
mundijával kell azonosítaniuk. Magától értetődő, hogy ez a társítás teljesen téves és 
minden alapot nélkülöz. Természetesen ezt a következtetést rögtön el lehetett volna 
kerülni akkor, ha észreveszik, hogy a „világkirály" elnevezést a héberben és az arabban 
egyaránt magára az Istenre alkalmazzák.27 Azonban, eltekintve attól, hogy ez szintén 
érdekes vizsgálatra nyújtana lehetőséget, minket inkább a héber kabbalában megjelenő 
„égi közvetítők" doktrínája érdekel, ami e tanulmány fő tárgya is egyben. 


Az „égi közvetítők" a Sekinah és a Metatron. Sekinah általános értelemben Isten 
„tényleges jelenlétét" fejezi ki. Azok a Szentkönyvek, amelyek olyan spirituális centrumok 
alapításával foglalkoznak, mint a Tabernákulum, Salamon temploma vagy a Zorobabel, 
erről a jelenlétről egy sajátos említést tesznek. A spirituális centrum alapításának feltételi 
szigorúan meghatározottak; mindig „fénnyel" jelzett, isteni megnyilvánulás hatása alatt 
álló helyen kell lennie. Érdemes megemlíteni egy szabadkőműves rend által megőrzött 
leírást egy „változásoktól mentes, fénnyel áthatott helyről". Úgy tűnik, abból az ősi papi 
tudományból származó emlék ez, ami a templomok építését vezette, és ami mellesleg, 
elsősorban nem csak a zsidókra volt jellemző; ezt később majd megtárgyaljuk. Nem 
szükséges itt kidolgozni a „spirituális influenciák"* témáját, mert ha valaki csak ebből az 
egy (a zsidó) szempontból vizsgálja ezeket a dolgokat, még akkor is képes megérteni Éliás 
Levita szavait, akit Vulliaud idéz a La Kabbale juive című művében, miszerint: „Ebben a 
kérdésben a Kabbala Mesterei őrzik a nagy titkokat." 


Ezúttal a Sekinah számos arculatából két fő jellemvonást emelnénk ki, nevezetesen a 
rejtettet (belsőt) és a láthatót (külsőt). A keresztény tradícióban e két arculat a 
következőképpen jelenik meg: „Glória in excelsis deo, et in terra pax hominibus bona 
voluntatis."** A dicsőség a princípium rejtett oldalára utal, míg a „béke" a megnyilvánuló 
világgal, vagy a látható arculattal függ össze. Ha e szavakat megfigyeljük, azonnal 
megérthetjük, miért ezeket mondják az angyalok (Maiakim), mikor kihirdetik „nekünk" 
vagy „bennünk" (Emmanuel) Isten születését. Az első, rejtett arculatot azzal a 
„dicsfénnyel" kapcsolatos különböző teológiai magyarázatok is érthetővé tehetik, 


amelyben, s amely által az Isten boldogító színelátása megnyilatkozik (in excelsis). A másik 
arculatról, a „békéről" már szóltunk; ezoterikusán ez úgy ismert, mint a földi spirituális 
centrumok által fenntartott fundamentális attribútumok közül az egyik (in terra). 
Mindenesetre a „nagy békének" fordítható arab Szakinah szó ugyanolyan eredetű, mint a 
héber Sekinah, s pontos megfelelője a rózsakeresztesek Pax Profundájának; és innen talán 
érthetővé válik, mit jelent a későbbi Szent Szellem Temploma. Hasonló pontossággal 
értelmezhető egyrészt az a számos evangéliumi szövegrészlet, amelyekben megjelenik a 
„béke",28 másrészt az a sugallat is, miszerint a Sekinah titkos tradíciójának kapcsolata van 
a „Messiás fényével". Vajon véletlen-e, hogy M. Vulliaud, ez utóbbi utalást megtéve,29 a 
Pardeshez, vagyis a legfőbb spirituális centrumhoz vezető ösvényen haladók számára 
őrzött tradícióról szól? 


Ez a kérdés elvezet egy másik észrevételhez. M. Vulliaud ezt követően a „Jubileumra 
vonatkozó misztériumról" beszél, amit összekapcsol bizonyos értelemben a „béke" 
ideájával, idézve ennek kapcsán a Zóhárt (III. 52 b): „A folyó, amely az édenből folyik, a 
lobeld nevet viseli", valamint Jeremiás próféta könyvének részletét (17,8): „amely a folyó 
felé bocsátja gyökereit", elvezetve: „a Jubileum központi eszméjéhez, ami valamennyi 
dolog eredeti állapotába való visszatérése."30 A primordiális állapotba való visszatérés 
világosan megjelenik minden tradícióban, amit különösen hangsúlyoztunk a L'Ésoterisme 
de Dante című munkánkban. Azoknak, akik olvasták e könyvet, kapcsolatot kell tudniuk 
teremteni a földi Paradicsomról", illetve a mennyei Jeruzsálemről leírtak, és a következő 
megállapítás között: „A mindenség eredetbe való visszatérése harangozza majd be a 
messiási érát." Mindebben a legfontosabb, hogy ez, a ciklikus megnyilvánulás különböző 
szakaszaiban, a Pardes, az összes kultúra tradicionális szimbolikájában a szívhez hasonlított 
világcentrum, a létcentrum, az „istenszékhely" (a hindu doktrína ,,Brahma-purá"-ja). Az 
ennek mintájára készített Tabernákulumot ezért hívják „Istenszentségháznak", vagy 
miskannak, ami ugyanabból a gyökből származik, mint a Sekinah. 


Más szempontból a Sekinah a Szefiroth szintézise; „szefirothikus fa" jobb oldali oszlopa a 
„könyör-", bal oldala a „szigoroldalt" *** jelzi.31 



Az embernek a Sekinah-ban is fel kellene fedeznie mindkét arculatot, akiben úgyszólván az 
„igazság" jelképezi a „szigort", a „béke" pedig a „könyört":32 ha valaki bűnt követ el és 
elfordul a Sekinah-tól, a szigorfüggő erők (Szárim) hatalma alá kerül."33 így a Sekinah-t 
„büntető kéznek" is nevezik, s ez az elnevezés azonnal felidézi az „igazság kezeként" jól 
ismert szimbólumot. Ez először ellentmondani látszik a következő maximának: „ha az 
ember a Sekinah felé közeledik, felszabadul", de mivel a Sekinah „Isten jobb keze", így 
aztán látható, hogy az „igazság keze" „áldásosztó kézzé" válik.34 Ez az „igazság házának" 
(Beith-Din), a legfőbb spirituális centrum másik elnevezésének misztériuma.35 Aligha 
szükséges rámutatni, hogy a kérdéses két oldalt a keresztény vallásban az utolsó ítéletet 
követő üdvös és kárhozatos út által jelenítik meg. Ugyanakkor kapcsolat állapítható meg e 
két oldal és két út között, amiket a püthagoreusoknál az „Y" betű szimbolizál, a Herkules- 
mítoszban exoterikusan az „erény" és a „bűn"; a rómaiak Janus-szimbolikájával 
kapcsolatban két - ég és pokol - kapu, valamint a hinduk Ganésájával kapcsolatban két, 
egy le- és egy felszálló36 ciklus-szakasz jelenít meg.37 Ezek a példák érthetővé teszik a 
„helyes törekvés" és a „jó akarat" kifejezések valódi értelmét („Pax hominibus bona 
voluntatis"; azok, akik alaposan megismerik az említett különböző szimbólumokat, be 
fogják látni azt is, hogy a karácsony nem véletlenül esik egybe a téli napfordulóval), 
különösen, ha elhagyják az összes olyan felszínes, morális és filozófiai interpretációt, 
amelyek a sztoikusok korától Kanton át mind a mai napig felmerülnek. 


„A kabbala a Sekinah-t egy megbízottnak adja, hogy ez viseljen vele azonos neveket, 
következésképpen ugyanolyan jellemzőkkel rendelkezzen",38 és hogy természetesen 
birtokoljon ugyanannyi más, magától a Sekinah-éitól eltérő attribútumokat is. Neve, a 
numerikusán a Saddai-jal,39 a „mindenhatóval" egyenértékű Metatron, ami úgy mondják. 
Ábrahám Istenének neve. A Metatron szó eredete a lehető leghomályosabb; a számtalan 
hipotézis közül a legfigyelemreméltóbb szerint a khaldeus Mitra névből származik, ami 
„esőt" jelent, de a szó tövén keresztül a „fénnyel" is kapcsolatban áll. Ha elfogadjuk is e 
tételt, az még nem elegendő ok elhinni, hogy a hasonlóság a hindu és a zoroaszteri 
Mitrával a judaizmus idegen doktrínákból való kölcsönzését példázza, mint ahogy 
hasznavehetetlen a különböző tradíciók között fennálló összes kapcsolat ilyen felszínes 
tanulmányozása. A legtöbb tradíció szerint az eső-szimbólum a mennyből földre szálló 
„spirituális influenciákat" jelzi. A héber doktrína leírja az „életfából" kiáradó 
„fényharmatot", aminek majdan a holtak feltámadása lesz köszönhető. Az alkímiai és 



rózsakeresztes szimbolikában ez a „harmat kiáramlásaként" lelhető fel, ami a mennyei 
influenciák közlését jelenti a világmindenséggel. 


A Metatron elnevezés az őrző. Úr, hírhozó, mediator többes jelentést hordozza; a 
teofániák (Istennyilatkozatok) szerzője az érzékvilágban;40 ő „az arc angyala" és a 
„világherceg" (Szár ha-ólam), és ez utóbbi megjelölés jelzi, hogy eredeti célunktól 
egyáltalán nem tértünk el. A vizsgált tradicionális szimbolizmus felfogható annak az 
ideának a hordozójaként, miszerint ahogy a beavatási hierarchia vezetője a „földi", 
ugyanúgy Metatron az „égi pólus". Egyik a másikat visszatükrözi, mivel a „világtengelyen" 
(axis mundin) keresztül közvetlen kapcsolatban állnak. „Neve Mikael, »főpap«. Isten előtti 
adomány és engesztelő áldozat. S bármit tesznek az izrealiták a földön, az mindig égi akció 
tükörképe. Itt alant a „főpontifex" személyesíti meg Mikaelt, az „irgalom hercegét"... A 
Szentírás minden olyan része, amely Mikael megjelenéséről beszél, Sekinah dicsőségével 
van összefüggésben."41 Bár itt az izraelitákról szóltunk, a fentiek egyaránt 
vonatkoztathatóak valamennyi eredeti ortodox tradíciót öröklő népre; ezt a részletet a 
lehető legerőteljesebben kellene hangsúlyozni ama primordiális tradíció képviselői 
számára, amelyből minden egyéb származik, és amihez képest minden más alárendelt; ez 
van összhangban a már említett égi világ képmásra, a „Szentföldre" vonatkozó 
szimbolikával. 


Megelőző témánkhoz visszatérve, Metatron nemcsak a könyör, hanem az igazság 
attribútumával is rendelkezik; nemcsak „főpap" (Kohen ha-gádol), hanem „főherceg" (Szár 
ha-gádol), valamint az „égi seregek ura" is, tehát egyszerre a királyi hatalom, valamint a 
mediátor szereppel összefüggő papi vagy pontifexi uralom princípiuma is. Érdemes 
megjegyezni, hogy a Melek (király) és a Maleak (angyal vagy hírnök) egy szónak két alakja. 
Azonkívül Malaki, az „én hírnököm" (azaz Isten hírnöke, vagyis „angyal, akiben Isten 
lakozik", Maleak ha-Elohim) a héber Mikael név anagrammája.42 


Bár Mikael azonos a Metatronnal, ő csak egy arculatát jeleníti meg. A fényesen ragyogó arc 
mellett ott van Számáéi, a sötét arc, akit Szár ha-ólamként ismerünk. Tulajdonképpen ez 
utóbbi arculat, és csak ez az, amely a „világszellemet" egy alsóbb, az evangéliumi Princeps 
huius mundi értelmében szimbolizálja. Számáéi kapcsolata a Metatronnal, ez utóbbi 



árnyékaként, úgyszólván igazolja egyetlen név kétértelmű használatát, valamint világossá 
teszi, hogy „a fenevad száma", az apokaliptikus 666 miért szintén szoláris szám.43 
Összefoglalásként idézzük Szent Hippolütoszt:44 „Mind a Messiásnak, mind az 
Antikrisztusnak oroszlán a jele", ami további szoláris szimbólum. Ugyanezek vonatkoznak a 
kígyóra45 és számos más szimbólumra is. Kabbalisztikus nézőpontból Metatronnak tehát 
két ellentétes arca van; nem szükséges elméletekbe bonyolódnunk, hogy 
megfogalmazhassuk a szimbólumok kettős értelme kapcsán, hogy semmi más, mint a 
fényteli és a sötét aspektusok közötti zavar képezi a tulajdonképpeni „sátánizmust". 
Pontosan ez a zavar teszi lehetővé, hogy némelyek önkéntelenül, vagy egyszerűen 
tudatlanságból (ami persze nem mentség) azt higgyék, hogy a „világkirály" kifejezés 


infernális jelentésű.46 



IV. A három főméltóság 


Saint-Yves szerint Agarttha legfőbb feje a Brahatma (pontosabban Brahmatma), „a lelkek 
Istenszellemben tartója" nevet viseli. Két hozzárendeltje a Mahatma, az „egyetemes 
lélekmegjelenítő", és Mahanga, „a teljes kozmosztest-szimbólum".47 Nyugati kifejezéssel 
élve, ezek alkotják a „szellem, lélek, test" hármasságot, ami itt a makrokozmosz és a 
mikrokozmosz analogikus keretén belül értelmezhető. Fontos megjegyezni, hogy a 
szanszkrit terminológia csak a kifejezések mögött rejlő princípiumokat definiálja, és nem 
alkalmazható emberekre, kivéve, ha ezeket a princípiumokat személyesítik meg, de még 
akkor is csak méltóságukra, s nem egyéniségükre. Ossendowski a Mahatmát „jövőbe 
látónak", a Mahangát „jövőirányítónak", míg a Brahmatmát „Istent szemtől-szembe 
látónak" nevezi.48 Ez utóbbi kifejezés könnyen érthető, ha emlékszünk, hogy Brahmatma 
központi helyet foglal el, ahonnan közvetlen kapcsolat áll fenn a földi világ és a magasabb 
állapotok, illetve ezen keresztül a legfőbb Princípium között.49 Helytelen lenne tehát, ha a 
„világkirály" kifejezést megszorított értelemben csak a földi világra vonatkoztatva 
értelmeznénk; bizonyos tekintetben sokkal pontosabb a Brahmatmát 
„világháromságkirálynak" nevezni,50 mivel azon túlmenően, hogy minden valódi 
hierarchiában a legkomolyabb képességekkel rendelkezik, birtokolja az alacsonyabb rendű 
képességek összességét is, ami pedig a „világháromságot" (a hindu tradíció tribhuvanáját) 
illeti, ez három olyan birodalmat jelöl, amelyek külön-külön a fent tárgyalt három 
méltósággal állnak összefüggésben. 


„Amikor kilép a templomból - írja Ossendowski - a világkirály isteni fényt áraszt" - 
ugyanezt mondja a héber Biblia a Sínai-hegyről lefelé jövő Mózesről.51 Érdemes 
megjegyezni, hogy az iszlám tradíció Mózest kora „pólusának" (EI-Qutb-nak) tekinti. Vajon 
nem azért-e, mert Mózest a kabbala szerint maga a Metatron avatta be? Ennél a pontnál 
érdemes különbséget tenni világunk principiális spirituális centruma, valamint az 
alárendelt másodlagos centrumok között, amelyek az előbbit csak adott közösségekre 
sajátosan kidolgozott egyedi tradíciókként képviselik. Anélkül, hogy részletesen 
foglalkoznánk vele, hozzá kell tenni, hogy a Mózeshez tartozó törvényhozói méltóság 
(arabul raszul) szükségképpen egy olyan hatalom képviseletét is feltételezi, ami Manu 
ismertetőjele. Manu egy implicit jelentése pedig pontosan az „isteni fény" tükrözését jelzi. 


„A »világkirály« - mondja egy láma Ossendowskinak - mindazoknak a gondolataival 
kapcsolatban áll, akik az emberiség sorsát irányítják... Ismeri szándékaikat, 
elgondolásaikat. Ha ezek Istennek tetszőek, a »világkirály« pártfogolja őket láthatatlan 
segítségével. De ha nem tetszők, megakadályozza munkálkodásukat. Ehhez a hatalmat 
Agharti az imakezdő Om szótag titokzatos tudományán keresztül kapja." Rögtön ezután 
egy olyan megjegyzés jön, ami felettébb meglepő lehet azok számára, akik nem ismerik e 
szakrális szótag jelentését: „az Om egy ősszent, az első Guru neve, aki háromszázezer évvel 
ezelőtt élt". Ez a mondat teljességgel érthetetlen lenne, ha nem vennénk figyelembe, hogy 
az említett kor, látszólag valószínűtlenül, messze megelőzi a jelenlegi Manu korát. 
Azonkívül az Adi-Manut, azaz a jelenlegi Kalpa első Manuját (a jelenlegi Manu Vaivaszvata 
a hetedik) Szvajambhuvának - Szvajambhu, az „önszubsztinens", vagy más szavakkal az 


„örökkévaló Logosz" 


- utódjának hívják. A Logoszt vagy azt, aki közvetlenül képviseli, 


valóban nevezhetjük első Gurunak, vagy „spirituális mesternek", s így az Om52 


végeredményben csak a Logosz számtalan nevei közül egy. 


Az Om szó ugyanakkor kulcsot ad a Brahmatmához és két hozzárendeltjéhez tartozó 
működési területek hierarchikus felosztásához. A hindu tradíció szerint e szent szótag 
három alkotóeleme a „világháromságot" jeleníti meg, ahogy ezt a Tribhuvana kapcsán 
megemlítettük. A „föld" (bhu), a „levegő" (bhuvasz) és az „ég" (szvar), amelyek más 
kifejezéseket használva megfelelnek a korporális, a szubtilis vagy pszichikus 
megnyilvánulásnak és a Princípium meg nem nyilvánuló világának.53 Ezek leírják a 
Mahanga, Mahatma és Brahmatma világainak hierarchikus rendjét is, ami könnyen 
belátható, ha figyelembe vesszük neveik fentebb adott értelmezését. Mindezekből az 
következik, hogy a különböző létterületek között alá-, illetve fölérendeltségi viszony van, 
ami Brahmatmának a „világháromságkirályként" korábbi értelmezését igazolja.54 Ő a 
„mindenség ura", a „mindentudó", aki azonnal meglátja az okot okozatában; belső 
irányító, aki a világ centrumában honol, és azt belülről szabályozza, vezérelve annak 
mozgását anélkül, hogy részt venne benne. Forrása minden törvényes hatalomnak, a 
ciklikus megnyilvánulás alá vetett minden létező kezdete és vége, amelyben ő képviseli a 
„törvényt".55 Egy másik, nem kevésbé egzakt szimbolikát alkalmazva. Mahanga a 
beavatási háromszög alapját jeleníti meg, Brahmatma annak csúcsát, és a kettő között 
Mahatma testesíti meg az összhangba hozó princípiumot (a kozmikus életelvet, a 
hermetikusok Anima Mundiját), melynek tevékenysége egy köztes térben bontakozik ki. 
Mindezeket nagyon világosan írják le a szakrális ábécé megfelelő karakterei, amelyeket 



Saint-Yves vattannak, Ossendowski pedig vatannannak hív. Hasonlóképpen teszik ezt azok 
a geometriai formák is (egyenes vonal, spirál, pont), amikre a három matra, az Om 
szótagot alkotó elemek visszavezethetőek. 


Még pontosabban megfogalmazva, a királyi és a papi hatalom teljessége eredetileg egy 
még szét nem választott állapotban Brahmatmához tartozik. Azért, hogy 
megnyilatkozhasson, a két hatalom ezt követően kettéválik, mikor is Mahatma 
kifejezettebben a papi. Mahanga a királyi hatalmat jeleníti meg. Ez a megkülönböztetés 
összevethető a brahmin és a ksatrija másságával, bár más szempontból Mahatma és 
Mahanga - lévén „kaszton túliak" - ugyanúgy magukba ötvözik mindkét hatalmi elemet, 
akárcsak a Brahmatma. Itt felvetődik egy lényeges, mind ez idáig azonban megoldatlan 
probléma: már említettük, hogy a két hatalmi formát az Evangéliumok „napkeleti bölcsei" 
önmagukban egyesítették; most világosodhat meg, hogy ezek a titokzatos személyek nem 
másokat képviseltek, mint Agarttha három vezetőjét.56 Mahanga, aki királyként üdvözölte 
Krisztust, aranyat ajándékozott; Mahatma, aki papként köszöntötte, tömjént; Brahmatma 
pedig, aki „prófétának" vagy a pár excellence szellemi mesternek nevezte, mirhát hozott (a 
mirha az amrita57 szimbóluma és a romolhatatlanság balzsama). Ily módon tisztelegtek az 


újszülött Krisztusnak a primordiális tradíció hiteles képviselői a saját birodalmaikat képező 


három világban, jelezve ugyanakkor a kereszténység tökéletes ortodoxiáját e tekintetben. 


Természetesen Ossendowski nem volt abban a helyzetben, hogy elmélyedjen e rend 
elágazásainak vizsgálatában. Ugyanis, ha bizonyos dolgokat mélyebben megértett volna, 
akkor észre kellett volna vennie legalább Agarttha triumvirátusa és az általa említett 
lámaizmus között fennálló szoros analógiát. Tudniillik kimutatta, hogy a dalai láma „a 
Buddha életszentségének (vagy tiszta szellemiségének) megtestesítője", a tasi láma a 
„Buddha tudománya" (amely nem mágikus, ahogyan ő véli, hanem inkább „teurgikus") és 
a bogdo-kán a „Buddha világi és harcos-katonai hatalom reprezentálása", amely azonos a 
„világháromságot" felosztó tisztségkiosztással. A párhuzamokat már csak azért is 
könnyedén meg kellett volna húznia, mivel elmondta, hogy „Agarti fővárosa Lhászára 
emlékeztet, ahol a dalai láma palotája, a Potala, egy alant templomokkal és kolostorokkal 
borított hegy csúcsán nyugszik." Az összefüggés rendjének megfordítása miatt azonban ez 


a fajta magyarázat téves, mivel a valóságban a képmás idézi fel a prototípust, nem pedig 
fordítva. így a lámaizmus centruma pusztán hasonmása az igazi „világcentrumnak"; 



ugyanakkor minden ilyen jellegű centrumot, elhelyezkedésére nézve bizonyos földrajzi 
sajátosságok jellemeznek, amelyek, mivel távolról sem lényegtelenek, 
kétségbevonhatatlan szimbolikus értékkel rendelkeznek, melyeknek összhangban kell 
lenniük a „spirituális influenciákat" működtető törvényekkel. Ez utóbbi téma ama 
tradicionális tudomány tárgykörébe tartozik, amelyet „szakrális földrajznak" nevezhetünk. 


Van egy másik, nem kevésbé figyelemreméltó párhuzam. Saint-Yves leírva az iniciatikus 
hierarchia különböző fokozatait vagy köreit, amelyek kimondottan összefüggenek bizonyos 
szimbolikus számokkal, különösen az időbeosztásra szolgálókkal, következteti, hogy: „a 
legfelső kör, a titokzatos centrumhoz a legközelebbi, tizenkét tagból áll, akik a 
legmagasabb iniciatikus fokozatot képviselik, kapcsolatban állva többek között a zodiákális 
zónákkal. Ez a felépítés ismétlődik meg abban, ami a dalai láma „körtanácsaként" ismert, 
mely tizenkét fenséges namsanból (vagy nomekhanból) áll, ugyanakkor megtalálható olyan 
nyugati tradíciókban is, mint amilyen „a Kerek Asztal lovagjaié". Kozmikus szinten vizsgálva 
Agarttha belső körének tizenkét tagja nemcsak a zodiákus tizenkét jegyét képviseli, hanem 
egyben (azt is mondhatjuk, hogy „inkább", bár egyik értelmezés nem zárja ki a másikat) a 
tizenkét aditját58 is, akik a Nap megannyi alakjaként összhangban működnek az állatövi 
jegyekkel. És természetes, hogy miként Manu Vaivaszvatát „Nap fiának" hívják, úgy a 
„világkirály" is emblémái közé sorolja a Napot.59 


Az eddigiekből következő első konklúzió szerint rendkívüli hasonlóság áll fenn a különböző 
területek többé-kevésbé rejtett vagy nehezen hozzáférhető spirituális centrumainak 
alapítása között; ha a beszámolók ténylegesen különböző centrumokra vonatkoznak, ami 
esetünkben alig vitatható, akkor a hasonlóságokra adható kizárólagos magyarázat az, hogy 
ezen centrumoknak szükségképpen egy egységes és minden más centrum felett álló 
centrumból kellett kiválniuk, éppen úgy, ahogy minden egyes tradíció is csak a nagy 
primordiális tradíció egy-egy adaptációja. 



V. A Grál szimbolikája 


„A Kerek Asztal lovagjait" már futólag említettük az előző fejezetben, így helyénvaló lesz a 
kelta legendákban főszerepet játszó „grálkeresés" valódi értelmét megmutatni. Minden 
tradíció megemlít „valamit", ami valamikor elveszett vagy rejtetté lett. Ilyen például a 
hinduk szomája vagy a perzsák haomája, a „halhatatlanság itala". Hasonló értelemben 
tartalmazza a Grál, a Szent Kehely, Krisztus vérét, ami szintén a „halhatatlanság itala". 
Máshol eltérő a szimbolika, például a zsidó tradícióban, ahol a magasztos „Isteni Név" 
elvesztését nyilatkoztatják ki.60 Az alapvető elgondolás azonban mindig mindenütt 
ugyanaz, s rövidesen látni fogjuk, hogy mivel van kapcsolatban. 


Úgy mondják, hogy a Szent Grál az Utolsó Vacsora kelyhe, és hogy ezt használta Arimathiai 
József a keresztre feszítéskor a Krisztus oldalán, Longinus61 centúrió lándzsája ütötte 
sebből kiömlő vér és víz felfogására. A legenda elbeszélése szerint a kelyhet maga 
Arimathiai József és Nikodémus62 vitte Nagy-Britanniába. Itt látható egyik jele a 
kereszténység és a kelta tradíció között létesített kapcsolatnak. A kehely minden 
tradícióban fontos szerepet játszik, de a legfontosabbat a keltákéban. Gyakran társul a 
lándzsával - a két szimbólum némileg komplementer, aminek vizsgálata azonban 
pillanatnyilag tárgyunktól elvezetne.63 


A Grál lényegi jelentését leginkább eredetének különböző leírásain keresztül érthetjük 
meg. Mondják, hogy a kelyhet a Lucifer homlokáról bukásakor leesett smaragdból 
készítették az angyalok.64 Ez a smaragd erősen emlékeztet a (később a buddhisták által is 
átvett) urnára, a hinduk homlok-ékszerére. Ez rendszerint Siva „harmadik szemének" 
helyét jelöli, ami - mint már máshol elmondtuk - az „örökkévalóság-tudatot"65 
szimbolizálja. Azt is mondják, hogy a Grált Ádámra bízták a „földi Paradicsomban", de 
mivel elvesztette, nem vihette magával az Édenből való kiűzetés során. így az Ember, 
elszakadván centrális eredetétől, önmagát a múlandóság birodalmának csapdájában 
találja, ahonnan nem képes többé újraegyesülni azzal az egyetlen pozícióval, amelyből 
minden az örökkévalóság állópontjáról kontemplálódik. Más szavakkal az „örökkévalóság¬ 
tudat" birtoklása azzal függ össze, amit valamennyi tradíció „primordiális állapotnak"66 
vagy „alapállásnak" hív, aminek helyreállítása minden valódi beavatás első lépcsőfoka, 
mivel ez az előzetes követelménye az „emberfölötti állapotok" eredményes 


meghódításának. Tovább a „földi Paradicsom" a „világcentrumban" áll, se e kifejezést 
akkor értjük meg, amikor majd a Paradicsom eredeti értelmét analizáljuk. 


Szeth a „földi Paradicsomba" való visszatérésre az engedélyt megkapta, úgyhogy képes 
volt visszaszerezni az értékes kelyhet. A Szeth név a „hűség" és az „állandóság" kvalitásait 
jelöli; következésképpen bizonyos mértékig az Ember bukásával lerombolódott 
primordiális rend helyreállítását is.67 Ebből könnyen megérthető, hogy Szeth és akik utána 
birtokolták a Grált voltak képesek e tulajdonjog révén, az elveszett Paradicsomot 
helyettesítendő, spirituális centrumot alapítani, amely mintegy az előbbi hasonmása lett. A 
Grál-birtoklás aztán még a primordiális tradíció spirituális centrumbeli integrális 
megőrzését jeleníti meg. Bár a legenda nem jegyezte fel, hogy hol és kik őrizték a Grált 
Krisztus idejéig, kelta eredete azt súgja, hogy a druidáknak részük lehetett benne, akiket 
így érdemes a primordiális tradíció hivatalos őrzői közé sorolni. 


A Grál, vagy valamely szimbolikus megfelelőjének elvesztése, a tradíció elvesztését jelenti, 
mindazzal egyetemben, amit ez közvetít. De talán szerencsésebb, ha az elvesztés helyett 
azt mondjuk inkább, hogy rejtetté lett, vagy hogy csak a legfőbb centrummal a közvetlen 
kapcsolatot elvesztett kisebb spirituális centrumok számára veszhet el. A legfőbb centrum 
a tradíciót a külvilág mindennemű változása ellenére mindig érintetlenül és sértetlenül őrzi 
meg. így van az, hogy számos egyházatya, többek között Szent Ágoston szerint is, az 
özönvíz nem érhette el a csúcsával a lunáris szférát érintő „földi Paradicsomot", „Hénoch 
hazáját", a „szentek földjét".68 Ez pedig azt jelenti, hogy a „földi Paradicsom" a változás 
birodalmán, a szublunáris világon túl, a föld és a menny közötti kapcsolódási ponton 
fekszik.69 Ugyanúgy, ahogy a „földi Paradicsom" hozzáférhetetlenné vált, az alapjában 
véve ezzel megegyező legfőbb centrum is álcázott maradhat bizonyos időszakok zajlása 
alatt, anélkül, hogy kifelé bármiféleképpen megnyilvánulna. Ezzel az állapottal 
kapcsolatban azt lehet mondani, hogy a tradíció az emberiség mint egész számára elvész, 
ugyanis csak olyan szigorúan zárt centrumokban konzerválódik, amelyekkel - ellentétben 
az eredeti szituációval - az emberek döntő többsége egyáltalán nem tud tudatos vagy 
eredményes kapcsolatba lépni.70 így van a jelen korban is, amelynek kezdete jóval 
hátrább nyúlik, mint amit a közönséges vagy „profán" történelem elérhet. A tradíció 
elveszését tehát egyaránt vizsgálhatjuk ebben az általános értelemben, valamint a 
különböző népek civilizációinak sorsát többé-kevésbé láthatatlanul irányító spirituális 



centrumok lefátyolozódásával összefüggésben. Az ezzel kapcsolatos összes szimbolizmust 
meg kell vizsgálni, hogy meglássuk, e két értelmezés közül melyik alapján érdemes a 
tradíció elveszését interpretálni. 


Abból, amit ez idáig elmondtunk, egyenesen következik, hogy a Grál két szorosan 
egymásba fonódó entitást jelenít meg. Az, akinek tökéletesen sajátja a primordiális 
tradíció, s aki elérte e „sajátlás" implikálta tényleges tudásfokot, az - ezen keresztül - 
visszatért a primordiális állapot tökéletességébe. Mind a primordiális állapot, mind a 
primordiális tradíció által hordozott jelentés benne rejlik a Grál szóban, egy olyan nyelvi 
összeolvadás révén, amely gyakran játszik jelentős szerepet a szimbolika területén, és 
amely mélyebb jelentést hordoz, mint ahogy az elsőre látszik; a Grál egyszerre a 
primordiális állapotot jelképező váza (grasale), és könyv (gradale vagy graduale), ami pedig 
a tradíció szimbóluma.71 


Itt nincs szándékunkban belebonyolódni a Szent Grál legendájához tartozó részletekbe, 
még akkor sem, ha ezek mindegyike szimbolikus értékkel is rendelkezik, és nem célunk a 
„Kerek Asztal lovagjai" történetének és hőstetteinek követése sem. Mindössze egy kivételt 
téve, érdemes megjegyezni, hogy az Asztalt Merlin tervei alapján Arthur építette,72 azzal a 
szándékkal, hogy majd fogadja a Grált, miután azt a lovagok egyike visszaszerezte, és 
visszahozta Nagy-Britanniából Bretagne-ba. Maga az asztal a legősibb szimbólumok egyike, 
ami mindig a spirituális centrumok eszméjével, a tradíció őrzőivel kapcsolódik össze. Az 
asztal kör alakja, körülötte a tizenkét vezéregyéniséggel,73 formailag a zodiákális körrel 
mutat összefüggést, amely, mint már megjegyeztük, olyan jellegzetesség, ami állandóan 
visszatér a spirituális centrumok felépítésében. 


Egy Grál-legendaváltozatban találkozunk egy másik figyelemre méltó szimbólummal, 
amely a Montsalvat (szó szerint: a „gyógyulás hegye"). Csúcsa a „távoli horizonton mered, 
amit a múlandóság el nem érhet". A leírás szerint a tenger közepén, megközelíthetetlen 
helyen fekszik, túl azon, ahol a Nap felkel. A Montsalvat egyszerre „szentsziget" és 
„sarkhegy", amelyekkel ekvivalens szimbólumok e tanulmány folyamán még megjelennek. 
Ez a „halhatatlanság földje", azonosnak véve természetesen a „földi Paradicsommal".74 




Visszatérve magára a Grálra, könnyen felfedezhetjük, hogy fő jellemvonása 
tulajdonképpen ugyanaz, minta máshol is előforduló szent vázáké; ezek különösen 
Keleten, eredetileg áldozati edények voltak, a védikus szomát vagy a mazdaikus haomát, a 
„halhatatlanság italát" tartalmazva, amely a megfelelő rituáléval befogadó ivóhoz 
eljuttatja, vagy benne helyreállítja az „örökkévalóság-tudatot". 


Külön tanulmányra lenne szükség ahhoz, hogy a kehely és tartalmának szimbolikáját 
tökéletesen feldolgozzuk, azonban az eddig elmondottak is elvezetnek más, igen fontos 
problémákhoz, amelyeknek rövid tartalmi összefoglalása a következő: 


Függelék a „Szent Grál szabadkőművességéhez" 

L'Ésoterisme de Dante 35-6. oldaláról: 


„A hős Titurel templomot alapít, hogy abban a Szent Vázát letétbe helyezze; a titkos 
építkezést Merlin próféta vezeti, akit Arimathiai József személyesen avatott be a 
preeminens Templom, Salamon Templomának tervébe. (Itt Henri Martin mintegy 
megjegyzésként hozzáteszi: »Parszifál fejezi be a Grál átszállításával és a Templom 
újraépítésével Indiában, a Szent Váza őrzését pedig egy képzelt keleti kereszténység 
különös vezetője, János pap veszi át.«) 


A Grál-lovagrendből Massenie, azaz egy aszketikus szabadkőművesség lesz, amelynek 
tagjait Templisteseknek nevezik; itt látható a közös centrumhoz való tartozás szándéka, 
eme eszmei templom, a Templomos Rend és számos építőmester-szövetség által 
megfogalmazva, akik aztán felújították a középkor architektúráját. Az ember számos 
alkalommal nyerhet futó pillantást arra, amit e kor földalatti történetének nevezhetünk, 
ami sokkal komplexebb, mint ahogyan azt általában elképzelik. Ami különös, de aligha 
kétségbe vonható, hogy a modern szabadkőművesség, lépésről lépésre, egészen a Szent 
Grál szabadkőművességéig vezethető vissza." 


VI. Melki-Tszedeq 


Azt mondja a keleti tradíció, hogy a szórna az idő egy pontján elvész, úgyhogy szükségessé 
válik más itallal helyettesíteni, habár ezt nem lehet majd az eredetivel összemérni.75 Az 
általános helyettesítő a bor lett, amelynek a görög Dionüszosz-legenda nagy része 
szenteltetett.76 A bort egyébként széles körben tekintik az igazi iniciatikus tradíció 
megjelenítőjének: a héber iáin („bor") és a szód („misztérium") ugyanolyan kabbalisztikus 
számértékűek,77 ennélfogva felcserélhetőek. A szufinak a bor szimbolizálja a kis számú elit 
számára fenntartott ezoterikus tudást, ami nem való mindenkinek, mint ahogy bort sem 
ihat mindenki büntetlenül. így a borhasználat a rituáléban a bort tiszta iniciatikus 
karakterrel ruházza fel, mint például Melkisédek „eukarisztikus" áldozatának78 esetében, 
amelynél itt némileg el kell időznünk. 


Melkisédek, pontosabban Melki-Tszedeq nem más, mint a zsidó-keresztény tradíció által 
használt elnevezés a „világkirály" méltóság kifejezésére. Tétováztunk, mielőtt közöltük 
volna eme információt, amely a héber Biblia egyik legrejtélyesebb szakaszát magyarázza 
meg, de a világkirály-téma feldolgozását elhatározva, végül nehezen lehetett volna 
elmenni mellette. Szent Pál szavai a leghelyénvalóbbak: „A kiről nekünk sok és nehezen 
megmagyarázható mondani valónk van, mivel restek lettek a hallásra."79 


A bibliai szöveg a következőképpen sugalmazza Szent Pál magyarázatának olvasatát: 
„Melkhisedek pedig Sálem királya, kenyeret és bort hoza, ő pedig a Magasságos Istennek 
papja vala (El Élion). És megáldá őt, és monda: Áldott legyen Ábrám80 a Magasságos 
Istentől, ég és föld teremtőjétől. Áldott a Magasságos Isten, a ki kezedbe adta 
ellenségeidet. És tizedet ada néki mindenből."81 


Ilyenformán Melki-Tszedeq egy személyben király és pap. Neve az „igazság királyát", 
valamint Sálem, a „békesség királyát" jelöli. Itt tehát újra találkozunk az „igazság" és a 
„béke" kifejezésekkel, a „világkirályhoz" tartozó alapvető attribútumokkal. A népszerű 
hiedelemmel ellentétben Sálem sohasem jelölt várost, hanem, Melkisédek szimbolikus 
tartózkodási helyének véve, Agartthával tekinthető egyenértékűnek. Továbbá nem 
magyarázható Jeruzsálem kezdeti elnevezéseként sem, lévén Jerusalem eredeti neve 


Jebus. Éppen ellenkezőleg, ha a Jerusalem nevet adták volna a városnak, a zsidók 
létesítette spirituális centrumnak, az akkor az igazi Sálem hasonmásaként nyilvánult volna 
meg. Mit sem ért, hogy a Templomot az a Salamon építtette, akinek héber neve (Slomoh) 
szintén a Sálemből ered, és „békeszeretőt" jelent.82 


Szent Pál a következőképpen kommentálja a Melki-Tszedeqről adott leírást: „Mert ez a 
Melkisédek Sálem királya, a felséges Isten papja, a ki a királyok leveréséből visszatérő 
Ábrahámmal találkozván, őt megáldotta. A kinek tizedet is adott Ábrahám mindenből: a ki 
elsőben is magyarázat szerint igazság királya, azután pedig Sálem királya is, azaz békesség 
királya. Apa nélkül, anya nélkül, nemzetség nélkül való; sem napjainak kezdete, sem 
életének vége nincs, de hasonlóvá tétetvén az Isten Fiához, pap marad örökké."83 


Itt az áldást osztó Melkisédeket mint Ábrahám följebbvalóját jelenítik meg: „Pedig minden 
ellenmondás nélkül való, hogy a nagyobb áldja meg a kisebbet."84 Ábrahám maga is 
elismerte alárendelt voltát azzal, hogy lemondott a tizedről. Az egész epizód, a szó 
majdnem feudális értelmében egy valódi „invesztitúráról" szól, azzal a különbséggel, hogy 
ez egy szellemi beiktatás. Itt egy pontos egybeesés lelhető fel a héber és a nagy 
primordiális tradíció között. A fenti „áldás" pedig valójában a „spirituális influencia" 
közvetítése, amiben majdan Ábrahám részesülni fog, mivel a használt formula egy olyan 
rangot kölcsönöz neki, ami közvetlen kapcsolatban van a „magasságos Istennel", akit 
később Ábrahám mint Jehovah-t idéz meg.85 


Ha tehát Melki-Tszedeq Ábrahám följebbvalója, akkor ez csak úgy lehet, hogy az ő 
„magasságos Istene" (Élion) Ábrahám „mindenható Istenénél" (Saddai) magasabb rendű. 
Vagyis az első elnevezés magasabb isteni arculatot jelöl, mint a második. Másrészt 
sarkalatos igazság, amit soha nem említenek, hogy El Élion Emmanuellel szinonim, hiszen 
számértékük azonos.86 Ez a tény közvetlenül összekapcsolja Melki-Tszedeq történetét 
történet a „napkeleti bölcsekével": következésképpen Melki-Tszedeq papsága El Élion 
papsága. A keresztény papság pedig Emmanuelé. így, ha El Élion Emmanuel, akkor a két 
papság is egy, ebből következik, hogy a keresztény istentisztelet, eukarisztikus kenyér- és 
boráldozatával valóban „Melkisédek rendje szerinti".87 



A zsidó keresztény hagyomány a papság két formáját különbözteti meg, az egyik „Áron 
rendje szerinti", a másik „Melkisédek rendje szerinti". Az utóbbi rangosabb az előbbinél, 
mint ahogy Melkisédek is rangosabb Ábrahámnál, aki Lévi törzsének, következésképpen 
Áron családjának gyökere.88 Ezt a felsőbbséget Szent Pál világosan meghatározza: „És 
hogy úgy szóljak. Ábrahámnál fogva tized vétetett Lévitől is, a tizedszedőtől.".89 A két 
papság kérdését nem boncolgatjuk tovább, bár még érdemes Szent Pál szavait idézni: „És 
itt (tudniillik a Lévitai papságban) halandó emberek szednek tizedet, ott ellenben az, a ki 
bizonyság szerint él."90 Ez a „bizonyság szerint élő": Melki-Tszedeq, aki egyben a Manu, az 
„örökéletű" (héberül Le-olam). Ez az „örökélet" pedig a saját, kifejezetten az általa 
irányított ciklusának (Manvantara), vagy világának időtartamára vonatkozik. Ebből az okból 
kifolyólag „genealógiában", s mert nem emberi eredetű, ő az ember igazi ősalakja; aki 
valóban Isten Fiaként teremtetett. Saját törvényének előírásán keresztül e világ számára ő 
az Isteni Ige kifejeződése és képmása.91 


A „napkeleti bölcsek története három különböző személyiséget, az iniciatikus hierarchia 
vezetőit említi; a „Melki-Tszedeq"-ről való beszámoló csak egyet mutat be, igaz azt, akinek 
megvan a képessége, hogy önmagában egyesítse mindhárom tisztség szükséges kvalitásait, 
így némelyek megkülönböztetik az Adoni-Tszedeqet, az „Igazság Urát", aki a Kohan- 
Tszedeq, az „Igazság Papja", és a Melki-Tszedeq, az „Igazság Királya" alakjait egyesíti. Ezek 
megfeleltethetőek a Brahmatma, a Mahatma és a Mahanga tisztségeivel.92 Szigorúan 
véve Melki-Tszedeq csak az utolsó arculatra vonatkozik, de miként azt a méltóság kifejezi, 
ez van a legközelebb a külső, következésképpen a legközvetlenebbül megnyilvánult 
világhoz, s amely rendes körülmények között mind a három világot felöleli. Az indiai 
dharma-radzsa pontos megfelelője a Melki-Tszedeqnek, de mint „világkirály" és az 
„igazság királya" közvetlenül csak a királyi hatalomra utal.93 


Melki-Tszedeq mint az „igazság királyának" neve ugyanazokat a jellegzetes attribútumokat, 
a mérleget és a kardot foglalja magában, amelyek Mikaelt, az „ítélet angyalát" is 
jellemzik.94 A társadalmi szerkezetben ezek a jelvények az adminisztratív és a militáris 
hivatalokat jelölik, amik alapvetően a ksatrija kaszthoz tartoznak, s amik a királyi hatalom 
két alapelemének felelnek meg. Hieroglifikusan ezek alkotják a héber és arab haq gyököt, 
ami egyaránt jelent „igazságszolgáltatást" és „igazságot".95 Ezek számos archaikus népnél 
a királyi hatalom jelölésére szolgáltak.96 A haq jogosít fel az igazságszolgáltatás hatalmára, 



a mérleggel szimbolizált egyensúly érvényesítésére, míg a kard97 szimbolikusan a királyi 
hatalmat jelöli. Szellemi értelemben a haq az igazság hatalmát jelöli. A szó egy módosult 
formája úgy öltött alakot, hogy a világi-materiális erő szimbólumát spirituális hatalomra 
cserélték, úgyhogy a haq hakká, azaz „bölcsességgé" (a héber hokmah-vá) vált, jelezvén, 
hogy a haq inkább a papi uralomra, mintsem a királyi hatalomra vonatkozik. Mindkét 
hasonlító forma (hasonló jelentéssel) benne foglaltatik a kan gyökben, ami „hatalmat", 
„jogosultságot" és „tudást" jelent különböző nyelveken.98 A kan lényegében a bölcsesség 
spirituális, intellektuális uralma (innen a héber kohen, „pap"), míg a qan világi-materiális 
hatalmat jelöl, amelyből aztán több „birtoklást" jelentő szó, például a kain ered.99 E 
gyökök nyilván alkalmat adhatnának más megfontolásokra is, most azonban ezeket 
mellőzzük. 


A héber kabbala Sekinah-ra való utalásai fogják teljesebbé tenni eddigi vizsgálódásunkat. A 
Sekinah-t az „alsó" világban Malkuth, a „királyság" jeleníti meg, amely a tíz Szefiroth közül 
az utolsó. Ez már önmagában is fontos, de még feltáróbbak a Tszedeq, vagyis az „igazság" 
Malkuthjának szinonimái.100 A Malkuth és a Tszedeq, azaz a „királyság" (világkormányzás) 
és az „igazság" egy pontba futása a Melki-Tszedeq titulusban tűnik fel újra. Ebben az 
összefüggésben ez a „szefirothikus fa" középső oszlopában található disztributív, 
balanszírozott „igazságot" jeleníti meg. Ezt az igazságot itt meg kell különböztetni attól az 
„igazságtól" (szemben a „könyörrel"), amely a „bal oldali oszlop" „szigorával" azonos, 
tudniillik ez két különböző arculat (a héberben egyébként két külön szó van eme arculatok 
megkülönböztetésére: a tszedaqah és a din). A kettő közül az első jelenti a szó 
legáltalánosabb és egyben legteljesebb értelmében az „igazságot", mert ez hordozza az 
egyensúly és a harmónia fundamentális eszméit, felbonthatatlan kapcsolatban a 
„békével". 


Malkuth a gyűjtőmedence, „ahol a fentről eredő folyó vizei vagy úgyszólván az oly 
bőségesen kiömlő emanációk („spirituális influenciák" vagy áldások) összegyűlnek".101 A 
magasságból eredő folyó, és az onnan lezubogó vizek kiváltképp emlékeztetnek a hindu 
tradícióban az égi Ganga folyó által játszott szerepre, és láthatóvá teheti az is, hogy a Sakti, 
akinek a Ganga egy arculata hasonlatos a Sekinah-hoz, nyilván mindkettőjük közös 
gondviselésszerű funkciója miatt. Az égi vizek eme „gyűjtőmedencéje" természetesen 
megfelel világunk spirituális centrumának, ahonnan a Pardes négy folyója tovahalad a négy 



kardinális pont felé. A Sion-hegyként azonosítják a spirituális centrumot, „világszívnek" 
nevezve azt az egész „Szentfölddel" együtt. Megfelelői a hindu Meru vagy a perzsa 
Alborzs.102 „A Jehovah szentségének Tabernákuluma, a Sekinah székhelye, a Szentek 
Szentje, ki a Templom szíve, az maga a Sión (Jerusálem) centruma, ahogyan a Szent Sión 
Izráel földjének centruma, és ahogyan Izráel földje a világcentrum."103 Folytatható tovább 
is a dolog, nemcsak az összes fenti név fordított sorrendű felsorolásával, hanem hozzátéve 
a Templomban lévő Tabernákulum után a Frigyládát a Tabernákulumban, és a Frigyládán 
magán a Sekinah két Kherubim közötti ponton való megnyilvánulását is, a „spirituális 
Pólus" egymást követő megközelítéseit jelenítve meg. 


Dante Jeruzsálemet mint a „spirituális Pólust" írja le, pontosan a fenti módon, amint az 
már máshol megvizsgáltuk.104 Mihelyt azonban valaki elhagyja a szorosan vett judaikus 
szempontot, a centrum szimbolikussá, tehát nem egy szór szoros értelemben veendő 
helymeghatározássá válik. A primordiális tradíció meghatározott feltételek szerinti 
adaptációjának szándékával létrehozott minden másodrendű spirituális centrum, mint már 
láttuk, a legfőbb centrum tükörképe. Tulajdonképpen Sión csak egy alacsonyabb rendű 
centrum lehetne, mégis hasonlósága miatt azonosították a legfőbb centrummal. 
Jerusálem, mint neve is jelzi, a valódi Sálem utánzata, amit pedig az imént mondtunk és 
mondani is fogunk, a „Szentfölddel" kapcsolatban, tudniillik, hogy ez nem pusztán Izráel 
földje, komprehenzívebbé teszi majd e jelzői kapcsolatot. 


Ebben az összefüggésben a „Szentföldnek" van egy másik figyelemre méltó szinonimája, 
mely az „élők földje", s amit egyértelműen a „halhatatlanság hazájaként" írnak le. Ilyen 
értelemben szó szerint vonatkoztatható a „földi Paradicsomra", vagy annak szimbolikus 
megfeleléseire. Ugyanakkor másodlagos centrumokra, például Izráel földjére is 
átruházható. Úgy mondják, az „élők földje" hét tartományt foglal magában, amiről Vulliaud 
a következőt írja: „Ez a föld Kánaán, hol heten valának".105 Ez kétségkívül szó szerint is 
igaz, azonban szimbolikus összefüggésben szemlélve e hét föld, akárcsak az iszlám 
tradícióbeliek, egyaránt vonatkoztathatóak a hét dvipára, amelynek a hindu tradíció 
szerint a Meru a közös centruma, de amire még visszatérünk. Feltűnő hasonlóság vehető 
észre, aligha véletlenül, a hét Manu-korszak (a mostani kalpa kezdetétől jelen korszakig 
számolva)106 és az ősi világok vagy előző teremtések között, amelyeket „Edom hét 
királya" személyesít meg (és ahol a „hét" megfelel a Genezis hét „napjának"). 



VII. Lúz, avagy a halhatatlanság hazája 


Számos nép rendelkezik a „földalatti világ" hagyományával. Nem szándékozunk itt ezeket 
teljes egészében bemutatni, mivel egy részük számunkra nem igazán fontos. 
Általánosságban szólva a „barlangok kultusza" többnyire összekapcsolódik a „belső" vagy 
„centrális" helyek gondolatával, továbbá a barlang és a szív szimbóluma között is nagyon 
szoros a kapcsolat.107 Másrészt ténylegesen léteznek Közép-Ázsiában, Amerikában, és 
talán másutt is barlangok vagy földalatti helyek, ahol bizonyos beavatási centrumok 
századokon keresztül fenn tudtak maradni. Nem nehéz ezekből a történetekből kibontani 
egy fontos szimbolikus tényt, mégpedig azt, hogy az ezeket a centrumokat körülvevő 
szimbolikus környezet egy szigorú rendbe illett, ami - nem pusztán óvatosságból -, 
meghatározta a földalatti centrumok elhelyezkedését. Talán Saint-Yves magyarázatott 
adhatott volna erre a szimbolizmusra, de ezt nem tette meg, így műve fantasztikus 
színezetet vett.108 Ami pedig Ossendowskit illeti, bizonyára képtelen volt bármit is 
megérteni, hiszen mondandója csupán a szimbolika legkézenfekvőbb, mondhatni szó 
szerinti jelentéseivel kapcsolatos. 


Ezúttal a tradíció különböző megnyilvánulásai közül arra a sajátos jelentéskörre 
hivatkoznánk, amely konkrétan a judaizmushoz tartozva Lúzzal, a titokzatos várossal 
kapcsolatos.109 Maga a név eredetileg azt a helyet jelölte, ahol Jákob álmát látta, és amit 
ezt követően Béth-Elnek, azaz „Isten házának" nevezett.110 Úgy mondják, a „halál 
angyala" nem tudott belépni eme városba, és nem volt hatalma sem fölötte. Mellékes 
jelentőségű, de mégis érdekes összetalálkozása az elképzeléseknek, hogy néhányan Lúzt 
Alborzs közelébe helyezték, ami a perzsáknak szintén a „halhatatlanság hazáját" jelenti. 
Lúz közelében egy mandulafa (héberül lúz) áll, gyökerénél egy földalatti átjáróhozlll 
vezető üreggel, ami egy tökéletesen elrejtett városba vezet. A lúz szó számos 
megjelenésében az elrejtést, beburkolást, leplezést, elhallgatást, titokban tartást jelentő 
gyökből származik. Érdemes megjegyezni, hogy eredetileg a mennyeket leíró szavak 
ugyanilyen értelemmel bírtak. Általában a latin coelumot azonosnak tekintik a görög 
koilonnal, azaz „üreggel" (amit Varró a cavo coelummal jelzett, sokkal szorosabb 
kapcsolatban a „barlanggal", mint azt általában feltételezik). Azonban a legősibb, 
legeredetibb és legfontosabb alaknak a caelumot tartják, ami igen közeli rokonságban van 
a caelare („elrejteni") igével. A szanszkrit Varuna (a „mindent betakaró") a var („befedni") 
szóból ered, s ezzel egybevág a kai gyök jelentése, ami a latin celarével, a caelare egy 


másik formájával, és görög szinonimájával, a kalupteinnel van kapcsolatban.112 A görög 
Uránosz ugyanennek a szónak csak egy másik formája, mivel a var könnyen változhat úrrá. 
Ezek a szavak így „az, ami lefecT,113 „az, ami elfátyoloz",114 illetve „az, ami elrejtett" 
összetett kifejezéseket jelzik. Ez utóbbinak kettős jelentése van. Egyrészt az érzékszervek 
elől az érzékfölötti birodalomba való elrejtettséget, másrészt a sötétség vagy a lezáródás 
időszakai alatt a tradíció elérhető megnyilvánulásainak megszűnését jelenti, aminek 
következtében a „mennyei világ" „földalatti világgá" válik. 


A „mennyel" kapcsolatban még egy másik észrevétel is tehető. Lúzt „kék városnak" is 
nevezik, s a kék, a zafírll5 színe mint mennyei szín ismeretes. Indiában úgy mondják, hogy 
az égbolt kék színét a Meru déli oldaláról visszaverődő fény hozza létre. Meru déli oldala a 
zafírból „készült" Dzsambu-Dvipára néz, ami magától értetődően ugyanazt fejezi ki 
szimbolikusan. Dzsambu-Dvipa, ellentétben az általános elképzeléssel, nem csak Indiát 
képviseli, hanem a teljes földi világot jelenlegi állapotában. Ezt a világot úgy tekinthetjük, 
mint ami Meruhoz képest délen terül el, s tehetjük ezt már csak azért is, mert Merut az 
Északi Pólussalllü azonosítják. A hét dvipa (szó szerint „sziget" vagy „kontinens") egymás 
után bukkan fel bizonyos ciklikus időszakok folyamatai alatt úgy, hogy mindegyik a földi 
világot jeleníti meg a neki megfelelő időszakaszban. A dvipák egy lótusz alakot formálnak 
annak centruma, vagyis a Meru felé fordulva, a tér hét régiójának megfelelően.117 így 
Meru oldalait a hét dvipa felé fordítja, amelyeknek mindegyike a szivárvány egyik színét 
tükrözi vissza.118 E színek átfogó szintézise a fehér, ami világszerte a legfőbb spirituális 
uralmat szimbolizálja.119 Jelen esetben a Merut, ezáltal pedig az egységet jelöli (később 
látni fogjuk, hogy Merut „fehér hegynek" is nevezik). A fehér ekképpen megkülönbözteti 
az igazi Merut annak más oldalaitól, amelyek a dvipákkal összefüggésben csak egyes 
arculatait képviselik. Úgy tűnhet, hogy a dvipákon keresztül a megnyilvánulás minden 
egyes szakaszára különböző helyzetet vesz fel. Az igazság azonban az, hogy Meru, a 
centrum mindvégig kimozdítatlan marad, és az egyik időszakról a másikra változó földi 
világ függ tőle, s igazodik hozzá. 


A számos különböző jelentése miatt figyelmesebb tanulmányozást is megérdemlő lúz szóra 
visszatérve, közönséges értelemben „mandulát", kibővítve „mandulafát", illetve valaminek 
a „magvát, „velejét" jelenti. A mag, mivel a legbelsőbb, legrejtettebb, valamint egy teljesen 
körülzárt részt jelent, az Agarttha névben is benne rejlő „sérthetetlenség"120 képzetét 



idézi fel. De ez a neve egy sajátos, elpusztíthatatlan testnek is, amit szimbolikusan egy 
rendkívül kemény csont jelenít meg, s amellyel a test halála után feltámadásáig 
kapcsolatban marad.121 Ahogy a mag magában foglalja a csírát, s ahogyan a csont 
tartalmazza a velőt, úgy foglalja magába a lúz az individuális létből való kigyógyuláshoz 
szükséges elemeket. Ez a gyógyulás (az eredeti állapot helyreállítása) a „mennyei harmat" 
által megy végbe, ami majd újra életre kelti a száraz csontokat. A legszemléletesebben Pál 
írja le ezt a folyamatot: „Elvettetik romlandóságban, feltámasztatik romolhatatlanságban; 
Elvettetik gyalázatosságban, feltámasztatik dicsőségben."122 Ez a „dicsőség" megfelel a 
magasabb világban szemlélt Sekinah-nak, akivel a „mennyei harmat" szoros kapcsolatban 
áll, miképpen azt már az előző fejezetben kifejtettük Lúz elmúlhatatlanságal23 révén a 
„halhatatlanság magva", ahogy az ugyanezt a nevet viselő hely a „halhatatlanság hazája" 
Mindkét esetben itt ér véget a „halál angyalának" hatalma. Olyan ez, mint a halhatatlanság 
egyfajta tojása vagy csírája,124 ugyanakkor összehasonlítható a bábbal is, amelyből 
pillangó bújik ki,125 amely párhuzam pontosan kifejezi lúz szerepét a feltámadással 
kapcsolatban. 


Lúzt hagyományosan a gerincoszlop aljához helyezik, ami furcsának tűnhet; azonban 
értelmét a hindu tradícióban megjelenő Kundalinil26 erőre való hivatkozás 
megvilágíthatja. A Kundalini az emberben immanensen megnyilatkozó Sakti,127 azaz 
erőforma, amit a szubtilis testnek a gerincoszlop aljával megfelelésben álló részében 
összetekeredett kígyó jelenít meg. Legalábbis így van az átlagemberben, azonban bizonyos 
technikák, mint például a hatha-jóga segítségével felébresztik, megmozdítják és az egyes 
idegközpontokkal párhuzamba állítható kerekeken (csakrákon) vagy lótuszokon 
(kamalákon) keresztül felemelkedésre késztetik a kígyót, hogy a „harmadik szem", Siva 
homlokszemének régióját elérje. Ez a szint képviseli a primordiális állapot helyreállítását, 
ahol az ember visszanyeri az „örökkévalóság-tudatot", amelyen keresztül megvalósítja azt, 
amit másutt a „virtuális halhatatlanságnak" neveztünk. Eddig a pontig még az emberi 
állapotban vagyunk, a következő fázisban azonban a Kundalini eléri a fej tetejét,128 ez 
pedig a lét magasabb állapotainak meghódítását szimbolizálja. Ami kitűnni látszik eme 
összehasonlításból, az az, hogy lúznak a test alsó részében csak a „bukott ember" 
állapotával van összefüggésben, ami az emberiség egészére nézve a legfőbb spirituális 
centrumnak a „földalatti világba" kerülésével vethető össze.129 



VIII. A legfőbb centrum eltűnése a Kali-Juga idejére 


Úgy mondják, Agarttha nem mindig a föld alatt működött, és ez nem is marad mindig így. 
Eljön az idő, Ossendowski tudósítása szerint, amikor „Agharti népei feljönnek 
barlangjaikból, hogy megmutatkozzanak a föld színén".130 A látható világból való eltűnése 
előtt a centrum egy másik nevet viselt, mivel a „megfoghatatlan", „hozzáférhetetlen" 
(valamint „sérthetetlen", mint a Sálem, a „béke hazája") jelentésű Agarttha még nem vált 
megfelelővé. Ossendowski a föld alá vonulás idejét több mint hatezer évvel ezelőttre teszi. 
Ez elfogadható megközelítésben a Kali-Juga, a „Sötétség Kora", az ős-nyugati „Vaskor" 
kezdetének felel meg, amely a Manvantara négy korszaka közül az utolsó.131 A centrum 
újramegjelenésének ezért e korszak végével kell egybeesnie. 


Említettük már, hogy különböző szimbólumok felhasználásával valamennyi tradíció beszél 
valaminek az elvesztéséről vagy elrejtőzéséről. Általános értelemben ez az elveszettség 
pontosan megfelel a kali-jugai ember állapotának. A jelenlegi lezáró és feloldó korszal<132 
feltételei olyanok, hogy az iniciatikus tudásnak, ennélfogva a történeti antikvitás (ami jóval 
később veszi kezdetét, mint a Kali-Juga)133 „misztériumainak", valamennyi nép titkos 
társaságának rejtve kell maradnia mindaddig, míg egyáltalán fennmaradnak. Tényleges 
beavatásban csak azok a szervezetek képesek részesíteni, ahol egy hiteles tradicionális 
doktrína még működésben van, de amelyek egyúttal egyfajta elhomályosítást is végeznek, 
amikor a tanítás szelleme többé már nem kelti életre a szimbólumokat, amelyek így annak 
csak külső illusztrációivá válnak. Ez pedig akkor történik meg, ha különböző okok miatt a 
tudatos kapcsolat a spirituális centrummal végleg megszakad. A legfőbb centrummal való 
tényleges és közvetlen kapcsolat elvesztése a legnyilvánvalóbb jele egy tradíció 
elvesztésének, s ami elsősorban a másodrendű, függő centrumokat érinti. 


Meg kell jegyeznünk, hogy amiről beszélünk, inkább rejtetté, s nem elveszetté lett, hiszen 
nem mindenki számára tűnt el, s bár rendkívül kevesen, de mégis vannak olyanok, akik 
teljes egészében birtokolják azt. Ez természetesen lehetőséget ad másoknak, hogy újra 
felfedezzék, feltéve, ha azt megfelelő módon, úgyszólván intenciójuknak olyan irányba 
állításával keresik, amelyikben a harmonikus rezgések felébresztésén keresztül képessé 
válnak egy valódi szellemi kommunikáció kialakítására a „legfőbb centrummal",134 az 
összehangzó akciók és reakciókl35 törvényén keresztül. 


Valamennyi tradícióban a helyes intenciót mindig szimbolikusan jelenítik meg, általában 
„kelet felé fordulással", ami valójában egy olyan spirituális centrum felé irányulást jelent, 
amely bármilyen is legyen, mindig csak tükörképe az igazi „Világcentrumnak".136 Azonban 
a Kali-Juga előrehaladása során az egyre zártabbá és rejtettebbé váló centrummal való 
egység megvalósítása egyre nagyobb akadályokba ütközik. Egyúttal a másodrendű 
centrumok, amelyek külső, látható képviseletei a legfőbb centrumnak, egyre 
kivételesebbekké válnak.137 Amikor azonban e korszak befejeződik, a tradíció 
szükségképpen teljes egészében újra megnyilvánul majd, hiszen minden egyes Manvantara 
kezdete egybeesik az azt megelőző végével, ily módon foglalva magába a primordiális 
állapot elkerülhetetlen visszatérését az ember számára a földre.138 


Európában a századok hosszú során át mára az ortodox szerezetek közvetítésével 
fenntartott tudatos kapcsolat a centrummal teljesen megszakadt. Ez az elválás inkább 
fokozatosan, különböző egymást követő szakaszokban ment végbe, mintsem 
egyszerre.139 Ezek közül a legelső a XIV. század elején történ, mikor is a lovagrendek egyik 
fő szerepe a Kelet-Nyugat közötti közvetlen kapcsolat felvétele lett. Egy ilyen jellegű 
összeköttetés fontossága könnyen érthetővé válik, ha felidézzük, hogy a centrumot, 
legalábbis a történeti időkben, mindig Keleten fekvőként írták le. Az összeköttetés a 
Templárius Lovagrend elpusztítása után, kevésbé szemmel látható módon, a 
Rózsakeresztesek tartották fenn, vagy azok, akiknek később ezt a nevet adták.140 A 
reneszánsz és a reformáció jelzi a másik kritikus időszakot, amely után, mint azt Saint-Yves 
sugallni látszik, a teljes és végső szakadás egybeesik a harmincéves háborút 1648-ban 
lezáró vesztfáliai egyezménnyel. Figyelemre méltó tény, hogy számos író egyetért abban, 
hogy röviddel a harmincéves háború után az igazi Rózsakeresztesek elhagyták Európát és 
visszatértek Ázsiába: emlékezetbe idézhető, hogy a rózsakeresztes adeptusok száma 
tizenkettő, hasonlóan Agarttha belső köre tagjainak számához. így tehát, alkalmazkodva 
oly sok spirituális centrum felépítéséhez mindkettő a legfőbb centrum képmására lett 
kialakítva. 


A fenti korszak után a tényleges iniciatikus tudást igazán már egyetlen nyugati szervezet 
sem őrizte meg. Swedenborg szerint az „elveszett Igét" ezentúl Tibet és a tatárok bölcsei 
között kell keresni, ahová Anne-Catherine Emmerich víziója a miszteriózus „próféták 



hegyét" is helyezi. A valódi értés nélküli, töredékes információgyűjtés járult hozzá Madame 
Blavatsky „Nagy Fehér Páholyról" szóló gondolatának kitalálásához, ami nemhogy nem 
tükörképe, de egész egyszerűen karikatúrája vagy képzeletszülte paródiája 


Agartthának.141 



IX. Az Omphalosz és a szentkövek 


Ossendowski tudósítása szerint valaha a „Világkirály" többször megjelent Indiában és 
Sziámbán „áldást osztva az emberekre egy bárányt koronázó almával". Ez egy különösen 
figyelemre méltó részletté válik, ha összevetjük Saint-Yves a „Bárány és a Kos-Korszakról" 
szóló leírásával.142 Jelentőségét még inkább elnyeri, ha észrevesszük, hogy a keresztény 
szimbolikában számos ábrázolása felfedezhető egy hegyen lévő báránynak. Erről a hegyről 
négy folyó ered, amelyek egyértelműen megegyeznek a „földi Paradicsom" négy 
folyójával.143 Mint már említettük, Agartthának a Kali-Juga kezdete előtt más volt a neve, 
tudniillik Parádésának hívták, ami a szanszkritban a „legfelső országot" jelenti, s ami jól 
alkalmazható a „Világszívnek" is nevezett pár excellence spirituális centrumra. Ez az a szó, 
amelyből a khaldeusok a Pardest és a nyugatiak a Paradicsomot megalkották. Ily módon 
szó szerinti értelmének világossá kellene tenni, hogy miért jelöli ez mindig, különböző 
formáiban is ugyanazt a dolgot, mint a héber kabbala Pardesa. Összegezve, amit a „Pólus" 
szimbolikája kapcsán megtárgyaltunk, nem nehéz felismerni, hogy a „földi Paradicsom" 
hegye nem más, mint a „sarkhegy". Szinte minden tradíciónak megvan a saját elnevezése a 
hegyre, a hinduk Merunak, a perzsák Alborzsnak, a nyugati Grál-legenda Montsalvat-nak 
hívja. Ezenkívül ott van az arab Qaf-hegy,144 valamint a görög Olümposz, melyeknek oly 
sok tekintetben ugyanaz a jelentése. Ezek olyan területet jelölnek, amely az átlagember 
számára a „földi Paradicsomhoz" hasonlóan hozzáférhetetlenné lett, s amely kívül van az 
emberi világot az adott ciklikus időszakok végén eltörlő kataklizmák hatókörén. E terület, 
ami bizonyos védikus és avesztai szövegek szerint valóban a „legfelső ország", az északi 
Pólus irányában fekszik még a szónak szó szerint értelmében is. Elhelyezkedése az emberi 
történelem különböző szakaszaihoz képest változhat, de szimbolikus értelemben mindig 
poláris marad, mert alapvetően mindig azt a mozdulatlan tengelyt jelöli, ami körül a 
mindenség örvénylik. 


A Kali-Juga eljövetelét megelőzően a hegyet magától értetődően ábrázolták 
„világcentrumként". Úgy is mondhatjuk, hogy némileg nyitottan működött, és még nem 
süllyedt föld alá. E szerint ez felel meg annak, amit normális időszaknak nevezhetnénk, 
kívül a lezáródás korszaka által diktált sajátos feltételeken, amelyek a fennálló rend 
felfordulását eredményezik. Eltekintve a ciklikus törvények vizsgálatától, hozzá kell tenni, 
hogy a hegy és a barlang szimbólumainak, bár megvan az önálló létjogosultságuk. 


valójában egymás komplementerei.145 Amellett a barlangot úgy is kezelhetjük, mint ami a 
hegy belsejében vagy közvetlenül alatta helyezkedik el. 


A „világcentrumot" más, ős-tradíciók szimbólumai is megjelenítik, amelyek közül a 
legfigyelemreméltóbb és a legszélesebb körben elterjedt az omphalosz.146 Görögül a szó 
köldököt jelent, általános értelemben pedig minden olyanra vonatkozik, ami centrális, 
mint például a kerékagy. A szanszkrit nabhi szónak ugyanez a másodlagos jelentése, mint 
ahogy az ugyanebből a gyökből származó szavaknak is a germán és kelta nyelvekben; 
elsősorban a nab és nav formákra gondolva itt.147 Az ezekkel világosan azonosítható gall 
nav vagy naf a „vezető" értelmét hordozza, valamint ezt a megnevezést használják Istenre 
is, s így valóban centrális helyzetben levő legfőbb személy ideáját fejezi ki.148 A 
„kerékagy" jelentése különösen fontos ebben a tárgykörben, mivel a kerék egyetemesen a 
világ egy mozdulatlan pont körüli örvénylését szimbolizálja, miáltal a szvasztika 
szimbolikájával is összefüggésbe hozható. Habár ez utóbbinál a kerületet nem a centrumra 
való közvetlen utalás céljából ábrázolják, mert a szvasztika nem a világ, hanem a 
Princípium világra vonatkozó akciójának képmása. 


Az omphalosz szimbólumát egyszerűen egy sajátos, természetesen spirituális és nem 
földrajzi terület centrumába helyezhetjük, bár bizonyos esetekben e kettő egybeeshet. Ha 
ez utóbbi eset állt fenn, a kérdéses területen lakó emberek számára a hely valóban a 
„világcentrum" fizikai hasonmása volt ugyanúgy, ahogy az általuk birtokolt tradíció a 
primordiális tradíció olyan formában történő adaptációja volt, ami leginkább megfelelt 
mentalitásuknak, létfeltételeinek. A legismertebb omphalosz Delphoi templomában van, 
abban a templomban, ami az egész ókori Görögország eredeti spirituális centruma volt.149 
Anélkül, hogy minden okot felsorakoztatnánk ennek az állításnak az igazolására, meg kell 
jegyezni, hogy Delphoiban évente kétszer összegyűlt az Amphiktionok Tanácsa, ahol 
valamennyi hellén nép képviselője jelen volt, tulajdonképpen az egyetlen tényleges 
kapcsolatot jelentve a hellének között. E szövetség ereje esszenciálisán tradicionális 
jellegében nyugodott. 


Az omphalosz materiális szinten rendszerint szentkő, ismert francia nevén „bétyle" (az 
„Istenség helye") jelenítette meg, ami nyilvánvalóan nem más, minta héber Béth-EI, azaz 




„Isten háza". Ezt a nevet Jákob adta a helynek, ahol az Úr megnyilvánította magát neki 
álmában: „Jákob pedig fölébredvén álmából, monda: Bizonyára az Úr van e helyen, és én 
nem tudtam. Megrémüle annak okáért és monda: Mily rettenetes ez a hely; nem egyéb ez, 
hanem Istennek háza, és az égnek kapuja. És felkele Jákob reggel, és vévé azt a követ, 
melyet feje alá tett vala, és oszlopul állítá fel azt, és olajat önte annak tetejére; És nevezé 
annak a helynek nevét Béthelnek, az előtt pedig Lúz vala annak a városnak a neve."150 
Úgy mondják, Béth-EI, „Isten háza" ezt követően vált Béth-Lehemmé, a „Kenyér házává", 
azzá a várossá, ahol Krisztus született.151 A kenyér és kő között fennálló szimbolikus 
rokonságot mindig érdemes megvizsgálni,152 ugyanis jelen esetben ez teszi világossá, 
hogy Béth-EI nemcsak a helyre, hanem magára a kőre is vonatkozik: „És ez a kő, a melyet 
oszlopul állítottam fel. Isten háza lészen...".153 Ennélfogva ennek a kőnek kell lennie a 
valódi „Istenszékhelynek" (miskan), Sekinah hazájának, bár e megjelölést később a 
Tabernákulumra alkalmazták. Mindezek magától értetődően kapcsolódnak a „spirituális 
influenciák" (berakoth) tárgyköréhez, úgyhogy amikor az összes archaikus nép körében 
fellelhető kőkultuszról beszélünk, rögtön észrevehetjük, hogy sohasem magukat a köveket, 
hanem a bennük lakó Istenséget tisztelték. 


Az omphaloszt megjelenítő kő, Jákobéhoz hasonlóan oszlop formát is felvehet. Nagyon 
valószínű, hogy a kelta „menhíreknek" ugyanez az értelme. Velük kapcsolatban, Delphoi 
esetéhez hasonlóan próféciák hangzottak el, ami könnyen érthetővé válik, ha a fentiekkel 
egyetértésben „Istenszékhelyekként" szemléljük őket. „Isten háza" természetesen a 
„világcentrummal" egy. Az omphalosz kúp alakban is megjelenhet, akárcsak Kübelé fekete 
köve, ahol a kúp a „szenthegyet", a „pólus" szimbólumát, az Axis Mundit, a „világtengelyt" 
jeleníti meg. Egy másik változat szerint tojás alakú volt, s így közvetlen kapcsolatba 
hozhatják egy másik különösen fontos szimbólummal, a „világtojással".154 Amíg az 
omphaloszt rendszerint kőként írták le, addig ez utóbbi többnyire domb vagy halom alakját 
vette fel, ami a „szenthegy" egy újabb megfelelője. Kínában például az „öt világtáj" 
földjéből négyszögű, piramis alakú dombot vagy halmot építettek minden királyság vagy 
feudális tagállam centrumában. A piramis négy oldala megfelelt a négy kardinális pontnak, 
míg a csúcs magának a centrumnak.155 Bármilyen különös, de az „öt világtáj" Írországban 
is megtalálható, ahol a „Vezér álló kövét" hasonló módon állították fel minden egyes birtok 
közepén.156 



A kelta népek közül az írek őrizték meg a legtöbb adatot az omphaloszról. Valaha az 
országot öt részre osztották, s közülük az egyiket a latin mediusszal azonos ősi, kelta 
medionból, azaz „középből" származó, manapság „Meath"-re angolosított Mide-nak 
nevezték.157 Midé királyságát négy másik királyságról leválasztott területekből hozták 
létre, ami a felségjogon keresztül Írország legfőbb királyának lett birtoka, akinek a többi 
uralkodó alá volt rendelve.158 Uisneach-ban, pontosan az ország középpontjában volt egy 
gigantikus méretű kő, amit a „Föld köldökének" és a „részek kövének" (ail-na-meeran) 
neveztek, mivel ez jelölte azt a helyet, ahol a négy régebbi királyságot elválasztó 
határvonalak a Midé királyságon belül egy pontban futottak össze. Itt gyűltek egybe 
minden év május elsején a kelták, ami nagyon hasonlít a druidáknak „szent helyükön" 
mediolanonban vagy „medio-nemeton"-ban, Galliában, a carnutesek országában tartott 
újraegyesüléséhez. A hasonlóság a delphoi Amphiktionok Tanácsával egyenértelmű. 


Írország négy királyságra, továbbá egy központi régióra való osztása nagyon ősi tradíció 
öröksége volt. Emiatt az elrendezés miatt hívták Írországot a „négy mester szigetének",159 
habár e címet és ennek szinonimáját, az Érint, azaz a „zöld szigetet" eredetileg egy sokkal 
északabbra fekvő Ogügia vagy annak a már nem ismert, esetleg eltűnt Thulé elnevezésű 
földnek a jelölésére használták, amely nemcsak egyike volt a legfontosabb spirituális 
centrumoknak, hanem egy bizonyos ciklus alatt a legfőbb spirituális centrum volt. A „négy 
mester szigetének" az emléke szintén megtalálható az eddig még mellőzött kínai 
tradícióban, közelebbről egy taoista szövegben: „Jao császár, bár nagy hibákat követett el, 
mégis őszintén hitte, hogy eszmei módon uralkodik. Azonban miután meglátogatta a négy 
mestert a távoli Ku-si szigetén, ahol a »megvalósult emberek«, a csen-jenek, a primordiális 
állapotot önmagukban helyreállítók éltek, felismerte, hogy mindent elrontott. Felfedezte a 
magasrendű emberl60 közömbösségének (helyesebben a nem-cselekvő cselekvés 
szabadságának) tökéletességét, aki a kozmikus kereket forogni engedi."161 Egy másik 
megközelítésben a „négy mester" azonos a négy maharadzsával, „nagy királlyal", akik az 
indiai és tibeti tradícióban a négy világtáj felett uralkodnak.162 Ezek ugyanakkor 
megfelelnek az elemeknek; míg a legfőbb Mester, az ötödik a centrumban, a 
„szenthegyen" trónol, megszemélyesítve az Akasát, az étert, valamint a hermetikusok 
quintessentiáját vagy quinta essentiáját, a primordiális elemet, amelyből a többi négy 
keletkezett.163 Ezzel analóg tradíciók Közép-Amerikában is fellelhetőek. 




X. A spirituális centrumok és szimbolikus megjelenítéseik 


Több különböző tradíció összhangban van mindazzal, amit a „legfelső ország" kapcsán 
kifejtettünk. Van erre egy másik, a Parádésánál minden valószínűség szerint ősibb, 
figyelemre méltó megnevezése is. Nevezetesen a már értelmezett Tula, amelyet a görögök 
Thulénak hívtak, s amit kétségtelenül egyenértékűnek vehetünk a „négy mester 
szigetével". Ezt a nevet más területek is megkapták, úgyhogy még ma is fellelhetőek 
Oroszországtól egészen Közép-Amerikáig. Az sem kétséges, hogy minden ilyen terület 
spirituális uralom székhelyét képezte többé-kevésbé már távoli korokban, és hogy ezek a 
primordiális Tula uralom-kisugárzásai voltak. Ismeretes, hogy a mexikói Tula eredete a 
toltékokhoz kapcsolódik, akik mint mondják, Aztlanból („föld a víz közepén") jöttek, amely 
egyértelműen Atlantisz. Ők hozták magukkal a Tula nevet szülőföldjükről, és adták egy 
centrumnak, amelynek következésképpen és bizonyos értelemben az elsüllyedt kontinenst 
kellett pótolnia.164 Másrészt az atlantiszi Tulát meg kell különböztetnie a hüperboreai 
Tulától, amely utóbbi az első és legfőbb centrumot az egész jelenlegi Manvantara számára 
jeleníti meg, s amely azonkívül, mint már láttuk, a valóban a pólusra helyezett 
„Szentsziget"-archetípus. Az összes többi „szentsziget", bár ezzel ekvivalens jelentésű 
nevet hordoz, az eredetinek csak tükörképe. Ez még az atlanti tradíció spirituális 
centrumára is vonatkozik, ami csak a Manvantarának alárendelt másodrendű történelmi 
ciklust szabályzott.165 A szanszkritban a Tula szó „egyensúlyt" vagy „mérleget" jelent, s 
konkrétan a zodiákus Libra jegyét jelöli, jóllehet a kínai tradícióban az égi egyensúlyt 
eredetileg a Nagy Medve szimbolizálta.166 Ez a részlet rendkívül fontos, mivel a Nagy 
Medvéhez kapcsolódó szimbolika természetesen a legszorosabb módon kapcsolódik 
Pólushoz.167 E tárgykört érdemes lenne az itteni lehetőségeknél jobban kimeríteni,168 
mindemellett érdemes felfigyelni a poláris mérleg és a zodiákális egyensúly között fennálló 
kapcsolatra. A zodiákus Libra jegyét az ítélet jegyének valamint, amint azt már a Melki- 
Tszedeq kapcsán megjegyeztük, az igazság attribútumának tekintették, miáltal látható, 
hogy neve a legfőbb spirituális centrumot jelölte. 


Tulát továbbá „fehér szigetnek" is nevezték, ahol a fehér szín, amint már láttuk, a 
spirituális uralmat fejezte ki. Az amerikai tradícióban Aztlant egy fehér hegy szimbolizálja, 
bár ezt eredetileg a hüperboreai Tulára és a „sarkhegyre" alkalmazták. Indiában a „fehér 
szigetet" („Svéta-dvipa") rendszerint Észak távoli vidékére helyezték,169 s az „élők 
földjével" könnyen azonosítható „megszenteltek földje" nevet kapta,170 bár a kelta 



tradícióban van egy látszólagos kivétel, ahol a „szentek szigetét" vagy a „boldogok 
szigetét"171 „zöld szigetként" írják le, centrumában egy bíbor csúcsú „fehér heggyel",172 
s e sziget a vízözönök alatt mindig érintetlen maradt.173 Ez a „Naphegy", merthogy így is 
hívták, egyjelentésű a Meruval, amit a „fehér hegynek" is neveztek. Merut egy zöld öv 
veszi körül, mivel a tenger közepéből emelkedik ki,174 s fényháromszög sugárzik a 
csúcsán. 


A spirituális centrumok „fehér szigetek" elnevezése, hasonlóan a többihez, a másodrendű 
spirituális centrumokra is tehát, és nem csak forrásukra, a legfőbb centrumra vonatkozott, 
és ehhez még hozzá kell tenni a fehérség gondolatát kifejező ország- és városneveket. Ezek 
meglehetősen gyakoriak, Albiontól Álba Longán, Róma anyavárosánl75 és Argoszl76 
görög városán keresztül Albániáig. Eme dolgok oka rövidesen tisztázódik. 


Kiegészítő magyarázatra szorul a spirituális centrumok „szenthegyet" tartalmazó 
szigetként ismeretes megjelenítése, mivel mindaddig, amíg elhelyezkedésének 
kézzelfogható egzisztenciája lehetséges, eltekintve attól, hogy nem minden „szentföld" 
volt sziget, szimbolikus jelentésének is kell lennie. A történeti tények, különösen a szakrális 
történetbe tartozók a maguk sajátos módján a minden világokat teljesen és egyetemesen 
harmóniába ötvöző és minden szimbolika alapját képező megfelelés törvényének 
következtében egy magasabb rend igazságait fordítják le. A szóban forgó megjelenítés által 
felidézett idea lényegében a „stabilitás", ami egyedül a Pólus jellegzetessége: a sziget 
mozdulatlan marad a szakadatlan hullámverés, a külvilágot tükröző háborgás közepette. 
Ennek megfelelően szükséges átgázolni a „szenvedélyek tengerén", hogy elérhető legyen 
az „üdvhegy", a „béke szentélye".177 




XI. A spirituális centrumok elhelyezkedése 


Ami a „legfelső ország" elhelyezkedésének kérdését illeti, még nem foglaltunk állást, 
részben a téma bonyolultsága miatt, részben pedig, mert periférikusnak bizonyult ahhoz a 
szemponthoz képest, amit ki akartunk fejteni. Minden okunk megvan feltételezni, hogy 
több egymást követő elhelyezkedés létezett egy másik, a hosszabbra nyúló, 
Manvantarának nevezett ciklus különböző alosztályaival összefüggésben. Ha az egész 
ciklikus tartalom valahogyan az időn kívülre kerülne, az esetben a tradicionális formák 
megalapítási módjával összefüggő helymeghatározásokban egy hierarchikus rend lenne 
észrevehető, amely formák nem többek, mint az egész Manvantarát meghatározó 
principiális, primordiális tradíció adaptációi. E pontos újra fel kell hívnunk a figyelmet a 
lehetőségre, mely szerint egy időben több, a principiális centrumhoz kapcsolódó, annak 
képmását visszatükröző másodrendű centrum is létezhet. Ezek könnyen okozhatnak 
zavart, mert a függőségben lévő centrumok szemmel láthatóságuk miatt jóval feltűnőbbek, 
mint a legfőbb centrum.178 


Hivatkozással a fentiekre, már utaltunk a lámaizmus központja, Lhásza és az Agarttha közti 
hasonlóságra. Még Nyugaton is fennmaradt két város, Róma és Jeruzsálem, amelyek 
földrajzi fekvése összehasonlítható eredetet sugall. Már kifejtettük, hogy Jeruzsálem 
Melki-Tszedeq titokzatos Sálemének megnyilvánult tükörképe. Tény, hogy létezett az ősi 
időkben valami, amit szakrális vagy papi földrajznak hívhatnánk, s amelynek szabatos 
törvényeil79 határozták meg a városok és templomok elhelyezését. Ez jelzi azt az a 
kapcsolatot, ami az egybeforradt „papi" és „királyi" művészet és építőművészetl80 között 
fennállt, valamint bizonyítékként szolgálhat arra, hogy az őscéhek és testületek akkoriban 
valódi iniciatikus tradíció birtokában voltak.181 A városalapítás és a doktrína- 
megnyilvánítás, vagyis az idő és tér által meghatározott feltételekhez való 
alkalmazkodásból eredő új tradicionális forma között volt már bizonyos kapcsolat, ami 
doktrínakifejtést szimbolizáló városépítést eredményezte.182 Természetesen a 
legkörültekintőbb elővigyázatossággal jártak el, amikor egy világrész centrumának szánt 
metropolisz, vagy egy meghatározott város fekvését megválasztották, amiért érdemes a 
városok neveit gondosan megvizsgálni, az alapításuk körülményeiről szóló beszámolókkal 
egyetemben.183 


A pre-hellén Krétán egy, 184 Egyiptomban úgy tűnik, több ilyen város vagy centrum 
létezett, amelyeket valószínűleg egymást követő korszakokban alapítottak, mint Memphist 
és Thébát.185 Az utóbbi, egy görög városra is utaló elnevezés különösen érdekes mint 
spirituális centrum jelölője és mint közeli rokona a héber Thebahnak, vagy Noé özönvízi 
bárkájának. Maga Noé bárkája a legfőbb centrum másik képviselője, különösen a tradíció 
átmeneti időszakra, egyfajta lefátyolozott állapotbanl86 történő megőrzésének 
értelmében. Ez az átmeneti időszak két ciklus közötti intervallumban egy kozmikus 
kataklizma által lerombolt minden elsőrendű feltételt, helyet adva ezáltal egy teljesen új 
állapotnak.187 Noé szerepel88 a Bibliában nagyon hasonló ahhoz, amit a hindu 
tradícióban Szatjavrata játszik, aki később Vaivaszvata névvel vált a jelenlegi Manuvá. Míg 
azonban ez utóbbi tradíció a jelenlegi Manvantara kezdetére utal, addig a bibliai vízözön 
ugyanezen Manvantarán belül egy másik, szűkebb ciklus eljövetelét jelezte,189 tehát nem 
ugyanazt, hanem pusztán két egymással analóg eseményt jelenítenek meg.190 


Érdemes megemlíteni a bárka- és a szivárvány-szimbolika között fennálló kapcsolatot, amit 
a bibliai leírásban pontosan a vízözön tetőpontján Isten és a földi teremtmények közötti 
szövetsége jeleként feltűnő szivárvány sugalmaz.191 A kataklizmatikus vízözön közben a 
bárka az alsó vizek óceánján úszik, majd feltűnik a szivárvány a fellegekben, a káosz 
végeztével bekövetkező mindenre kiterjedő helyreállítás, a rend újraalapítását jelezve. A 
bárka- és szivárványformák a szigorú analogikus kapcsolatban egymás megfordításai és 
komplementerei. A bárka lefelé, a szivárvány felfelé domboruló alakja egy olyan körforma 
egy-egy felétl92 teszi ki, amely igazán tökéletesnek csak a ciklus kezdetén mutatkozik. E 
forma egy gömb függőleges szelete; ennek vízszintes metszetét a „földi Paradicsom" kör 
alakja jeleníti meg,193 amelyet kereszt alakban oszt fel a „sarkhegyről" eredő négy 
folyó.194 A mindenség újjáalakítása ugyanannak a ciklusnak a végénél következik be, de 
megjegyzendő, hogy a „mennyei Jeruzsálemet" jelölő négyszögl95 váltja fel a kört, így 
jelölve annak a végrehajtását, amit a hermetikusok a „kör négyszögesítésének" hívnak. A 
gömb, megjelenítve a primordiális, centrális pont kiterjeszkedésén keresztül a lehetőségek 
kibontakoztatását, a megvalósítás befejezésekor, vagyis valamely részleges ciklust illető 
végső egyensúly létrejövetelekor átváltozik kockává.196 



XII. Néhány következtetés 


Az a végső bizonyságtöredék bukkan fel teljes világossággal az összes tradíció idevágó 
örökségéből, hogy létezik egy archetipikus „Szentföld". Ez az összes többi „szentföld" 
ősalakja, a spirituális centrum, amelyhez képest minden más alárendelt. A „szentföld" a 
„szentek földje", a „boldogok földje", az „élők földje" és „halhatatlanság földje" is. Az 
elnevezések egyenlő érvényességűek, ideértve az a „tiszta földet"197 is, amit Platón adott 
találóan a „boldogok hazájának".198 E „haza" rendszerint a „láthatatlan világban" foglal 
helyet, ha azonban az ember ezt meg akarja érteni, emlékeznie kell arra, hogy ez a 
„láthatatlan világ" azonos az összes hagyomány által említett „szellemi hierarchiákkal", 
amelyek tulajdonképpen beavatási fokozatokat jelölnek.199 


Földi ciklusunk jelenlegi korszakában, mondhatni a Kali-Juga alatt, a „szentföldet" őrzői a 
profán szem elől rejtve tartják, s míg arról bizonyos külsődleges híreket adnak, addig 
minden tekintetben teljesen láthatatlan és hozzáférhetetlen marad mindazoknak, akik 
nem birtokolják a megközelítéséhez szükséges képességeket. Ha meghatározott helyet 
kellene kijelölni ennek, azt vajon szó szerint vagy csak szimbolikusan, esetleg 
mindkétféleképpen kellene érteni? Az egyszerű válasz az, hogy mind a földrajzi, mind a 
történeti tények birtokolnak egy szimbolikus érvényességet, ami nem fosztja meg 
valódiságuktól, sőt nyilvánvaló realitásukon túl ez ruházza fel őket nagyobb 
jelentőséggel.200 


Nem állítjuk, hogy témánkat teljességgel kimerítettük; korántsem. Azonban a már 
elmondottak elvezethetnek további összefüggések megértéséhez. Másrészt ez a 
tanulmány mélyebbre hatolt minden ezt megelőzőnél, amit talán egyesek majd szemünkre 
vetnek. Meggyőződésünk azonban, hogy nem mondtunk túl sokat, sem olyasmit, amit nem 
kellett volna feltárni, s ezért úgy gondoljuk, a legkevesebb hajlandóságot sem kell 
mutatnunk az azzal kapcsolatos vitába bocsátkozásra, hogy itt van-e a megfelelő pillanat e 
szokatlan téma nyilvánosság előtti kifejtésére. Továbbá a megfelelő pillanat e pontján 
jegyezzük meg, hogy azon körülmények között, amelyektől körülvéve manapság élünk, az 
események olyan sebességgel követik egymást, hogy számos dolog, amelyek okai nem 
mindenki számára nyilvánvalóak, a vártnál jóval előbb találhat alkalmazásra, egyelőre 
abszolút nem látott módon. S bár tartózkodni kívánunk minden olyasmitől, ami 


„profetikus" színezetű, mégis Joseph de Maistre201 következő szavai, ha lehet, még 
igazabbak ma, mint egy évszázaddal ezelőtt: „Roppant eseményre kell készülnünk az isteni 
rendben, ami felé oly gyorsuló tempóban haladunk, hogy azoknak, akik érzékelik, meg kell 


döbbenniük. A félelmetes jóslatok már kinyilvánították, hogy az idő elközelgett." 



Utószó 


Az ember teljességre törekvése társadalmi téren egy minden embert felölelő 
világbirodalom álmában jelenik meg. Mikor Ádám még egymaga volt, az angyalok előtt ő 
képviselte az egész emberi fajt. Horizontálisan felölelte az össze emberi lehetőséget; 
vertikálisan, az emberen kívüli lehetőségek keretében képviselte az embert, és hidat 
képezett a túlvilághoz. Az ember megsokszorozódásával felvetődött a közösségi kérdés. A 
kínaiak ezt oly módon fejezik ki, hogy a Konfucius által a helyes társadalmi viszonyra 
használt „jen" kifejezést úgy írják, hogy az „ember" jeléhez a „kettő" jelét csatolják. A 
megismerésben nem egyedül lenni, ebben áll a közös erény titka. 


Az emberi lehetőségek megvalósításai a kis, az emberfelettiek megvalósításai a nagy 
misztériumok. Az emberiség, mely számos egyedre oszlott, király után vágyakozik, aki mint 
Ádám az emberi lehetőségek összességét, az emberiséget személyesíti meg, és egyidejűleg 
hidat épít az emberfeletti lehetőségekhez. A király így uralkodó és pap (Pontifex). A 
királyság elsősorban hivatal; többek által együtt is gyakorolható. A monoteizmus a 
monarchiát hangsúlyozza. Krisztus megszüntette a politeizmust, Caesar véget vetett a 
királyok poliarchiájának. Ádám Isten képmásaként az egész világ, tehát az állatok és a 
növények feletti uralkodó is lett. 


A király gyakran parancsol a felhőknek és esőt tud fakasztani. Kínában a dinasztiák 
váltásakor rengett a föld. A király hatalma nem csak az emberi test világára terjed ki; 
Salamon nemcsak az állatoknak, hanem a szellemeknek is parancsolt. Konsztantin magát 
Cosmou Badileuz-nak, a Kozmosz Királyának nevezte. 


Az uralkodók ezen archetípusa nem pszichológiai, hanem a platóni idea értelmében 
veendő, tehát magasabb, alapvetőbb valóságként, amelynek a földi uralkodók csak 
tökéletlen képmásai. Ez az uralkodókép csak korlátozottan valósulhat meg ezen a világon. 


A korlátozás elsősorban térbeli. Ameddig a történelmi tudás terjed, sohasem volt olyan 
birodalom, amely az egész földkerekségre kiterjedt volna. A fáraó a teljesség értelmében 


véve Világkirály volt; ennek ellenére az egyiptomiak birodalmuk térbeli határaival - 
hegyláncok, a sivatag és északon a tenger - tisztában voltak; még jó időkben sem 
terjesztették ki birodalmukat ezen a Nílus menti természetes oázison túlra, mindazonáltal 
szövetségben álltak a közelben fekvő Sumér, Babilon és Hettita Birodalommal, ahol 
Egyiptom szellemi fennhatóságát elismerték. A japán császár helyzete császári mivoltának 
megfelelő volt; ennek ellenére a japánok szigetlakokként birodalmuk határait jól ismerték. 
A japán császár helyzete császári mivoltának megfelelő volt; ennek ellenére a japánok 
szigetlakokként birodalmuk határait jól ismerték. Más népekkel nem kerestek kapcsolatot, 
és a hajóknak megtiltották, hogy a tengerparti vizeket elhagyják és kifussanak a nyílt 
tengerre. Kína a Közép birodalmának, a világ középpontjának érezte magát; a kínai császár 
is Világkirály volt. De ismerte határait, és a Nagy Fallal meg is erősíttette azt. A világhódító 
Nagy Sándor, ha bosszúsan is, de visszafordult Hyphasisnál. Nagy Károly - a pápával 
ellentétben - elismerte a Kelet-Római Császárságot, és Harun al-Rasiddal barátságos 
viszonyban élt. Dzsingisz kán, akit szintén a Királyok Királyának neveztek, és aki az általunk 
ismert legnagyobb birodalmat alapította, lemondott arról, hogy átvonuljon Indián. A 
legenda szerint egy egyszarvú megparancsolta neki, hogy forduljon vissza, mert az indiaiak 
is az Ég gyermekei. 


E régi uralkodók nagysága éppen abban áll, hogy helyzetük jelképességét megértették, s e 
világ tökéletlenségének és határainak tudatában maradtak. így valósíthatták meg 
birodalmukon belül a földi békét, amely az embereknek lehetővé tette, hogy az égi békére 
törekedjenek. így teremtette meg nagy vonalakban Nagy Sándor az iszlám, Caesar a 
kereszténység életterét. Az uralkodó és a birodalom eszményképe ezen a világon nemcsak 
szűk térbeli, hanem egyben szűk időbeli korlátok között valósulhat meg. Az Egyiptomi 
Birodalom a mi fogalmaink szerint nagyon sokáig tartott, még akkor is, ha Ménésztől 
kezdve számítjuk, és nem vesszük figyelembe, hogy ő nem újonnan alapította, hanem csak 
hozzáigazította azt az utolsó új korhoz, a Kali-Jugához. Más birodalmak is, mint például a 
kínai, távoli múltra tekinthetnek vissza. Ezzel szemben a Pax Romana, amely 350 évig 
tartott, rövid időnek tűnik. A kereszténység társadalmi eszményét csak a kora középkorban 
néhány évszázadig, az iszlám az övét csak az első négy kalifa alatt, s Izráel csak Dávid és 
Salamon alatt tudta megvalósítani. Ily módon az emberek siratják az elmúlt, boldog időket, 
és az eljövendő Ezeréves Birodalomban reménykednek. Az eszményképhez legközelebb 
jutott uralkodók nem számítanak halottaknak; a nép bízik visszatérésükben. A 
legismertebb II. Frigyes mondája, aki a hegyekben rejtőzködve várakozik visszatéréséig 



(majd később Barbarossa váltotta fel); azonban több hamis Frigyes is jelentkezett. Azt már 
kevesebben tudják, hogy Néró halálát, amivel a Julius-nemzetség kihalt, gyakran nem 
hitték el, és ál-Nérók léptek fel. Ezekben a mondákban megtalálhatóak az igazi 
hagyományok nyomai, Manu, Krisztus és a síiták 12. Imámjának visszatéréséről. Ezáltal a 
múlt tekintete a jövőre irányul. Főként a társadalmi széthullás időszakában a nép 
reménykedj az idők változásában és a Világkirály eljövetelében. Ezekben a jövővárásokban 
is megvannak az igazi hagyományok nyomai, ugyanis tartalmazzák a korszak tanításaira 
való visszaemlékezéseket. 


Az uralkodók és a birodalmak ideáljai az idő- és térbeli korlátok miatt nem teljesen 
valósulhattak meg, és gyakran ehhez az uralkodói méltóság viselői sem nőttek fel 
emberileg. A japán császárokat a sógunok évszázadokon keresztül árnyéklétbe 
kényszerítették. Csak bizonyos időt kellett naponta a trónon ülniük, hogy így méltóságukat 
a birodalom középpontjaként betöltsék, de néhánynak még ez is túl sok volt, úgyhogy ők a 
koronát hagyták a trónon. Mialatt több mint kétszáz évig a császárt sógun nem látogatta 
meg. Hasonló események Franciaországot elkerülték, mert itt az uralkodás nem 
kapcsolódott össze olyan módon egy családdal, mint Japánban, hanem végső soron a 
„házbérlő" maga királlyá válhatott. így újból és újból megmutatkozott a szükségszerűség, 
hogy a királyt trónjától megfosszák vagy megöljék. Nyolcvanegy törvényes római 
császárból negyvenhatot meggyilkoltak. Manu törvénykönyve annak a királynak, aki 
tisztségében már nem állja meg a helyét, előírja, hogy harcban keressen halált vagy haljon 
éhen. A király megöletése emlékeztet a kiszabott uralkodási időre: az áldozati halál által 
többek között azért bűnhődik, hogy egy tökéletlen ember egy tökéletes tisztséget viselt. 
Mikor uralkodók személyiségüket a tisztséggel azonosították („l'état c'est moi"),202 maguk 
játszottak közre a monarchia bukásában. 


A világ, különösen a mi korszakunk tökéletlensége végül megmutatkozik végül 
megmutatkozik abban is, hogy a Világkirály egységes méltósága kettéoszlott egyházi és 
világi hatalomra. Már Manu törvénykönyve megkülönbözteti a négy kasztot, és kijelöli a 
brahmanokat az egyházi, s a ksatrijákat a világi hatalomra. Az indiai korszakokról szóló 
tanítás szerint a mi Kalpánk tizennégy Manvantarára, és minden Manvantara négy Jugára 
oszlik. Jelenleg a 7. Manvantara 4. Jugájában (a Kali-Jugában) vagyunk; Manu 
törvénykönyve Manvantaránk kezdetére nyúlik vissza. A hatalmi kettéosztottság tehát 



nagyon régi, és már korszakunk kezdete előtt sokkal a kettő közötti összeütközéshez 
vezetett. De mindig voltak olyan időszakok, amikor a legfelsőbb világi és egyházi hatalom 
egy kézben egyesült, mint például Dávid és Salamon, akik királyok és próféták voltak, vagy 
a római császár esetében, aki egyidejűleg volt császár és Pontifex Maximus. Egyiptomban 
Felső-Egyiptom képviselte az egyházi, Alsó-Egyiptom a világi hatalmat; amikor Ménész a 
két Egyiptomot egyesítette, ez azt jelentette, hogy a két hatalmat a fáraó személyében 
összekapcsolta. A történelem folyamán majd ismét szétestek és újra egyesültek. A fáraó 
kettős koronája Felső- és Alsó-Egyiptomot, az egyházi és világi hatalmat, a nagy és a kis 
misztériumokat testesíti meg. Plutarkhosz úgy mondja, hogy a fáraók hol a papi rendből, 
hol a harcosok rendjéből származtak; ez utóbbi esetben felvették őket a papi rendbe. 


Ennek a megosztottságnak a keresztény nyugat számára különös jelentősége lett. A 
szétválasztás nem volt olyan tiszta, mint a Indiában. Habár a négy rendet a négy kaszttal 
azonosíthatjuk, de éppen az első és a második nem vált el egymástól világosan, hiszen a 
főpapok többnyire a nemességből (sokszor a főnemességből) kerültek ki. A császár a római 
császárra és Dávidra hivatkozott, akik mindketten egyesítették az egyházi és a világi 
hatalmat. Az időnként nagyon nagy egyházi állam következtében a pápa világi fejedelem is 
volt. A birodalmi püspökök rendkívüli mértékben egyesítették a két hatalmat saját 
kezükben; emellett kiváló, egyidejűleg jó keresztény uralkodók voltak, akiket néha később 
szentté is avattak. A császár koronája alatt mitrát hordott, a pápa bizonyos alkalmakkor a 
tiara alatt koronát viselt. Éppen a szétválasztásnak ez a zavarossága vezetett a császárság 
és a pápaság közötti háborúskodáshoz.203 


A két hatalom közös vezérelvét Izráelben a próféták képviselték. Ezért Dávidot, aki a két 
hatalmat egyesítette, nem pap, hanem Sámuel próféta kente fel. Csak néhány próféta 
tartozott a papi rendhez. Hasonló szerepet játszottak a középkorban olyan férfiak, mint 
például Szent Bernárd, aki a főnemességből származókat és a szentéletűeket vezette, vagy 
a templomos rend, amely összekapcsolta a lovagságot és a szerzetességet. Amikor Szép 
Fülöp ezt elpusztította, elpusztította ezzel a két hatalom közös gyökerét, úgyhogy mind a 
kereszténység egységének, mind a császárságnak meg kellett halnia. A császári korona 
drágaköve (az opál) a legenda szerint elvesztette fényét (amelyből fenséges erő áradt); 
később a kő nyomtalanul eltűnt, és egy másikkal (zafírral) pótolták. 



Melkisédek is a két hatalom feletti vezérelvet képviselte. Ezért a császárok újra meg újra 
hivatkoztak rá. A háromkirályok közül az egyik az egyházit, a másik a világit és a harmadik 
az ezek feletti vezérelvet személyesíti meg. Ha adományaikra tekintünk: az arany (világi), a 
tömjén (egyházi), a mirha (vezérelv). 


Amikor a gyermek Krisztusnak hódoltak, elismerik királyként, papként és prófétaként. 


E visszatekintés után, amely inkább a jogászok szemlélete, mint a történészeké, végül egy 
pillantás a jelenre. 


Földi Világkirály mint az egész földkerekség feletti egyházi és világi hatalom birtokosa a 
történeti időkben nem volt, és természetesen ma sincs, sem a földön, sem a hegyekben, 
sem a barlangokban. 


Guénon könyvében, a Le Roi du Monde-ban204 ilyenfajta híreszteléseket cáfolt meg, ha 
visszafogott stílusa téves értelmezésekhez is vezetett. Ha azt mondják, hogy Manu 
elrejtőzött, és a korszak végén visszatér, az nem jelent mást, mint hogy Krisztus a 
Mennyben tartózkodik addig, amíg újra el nem jön. Guénon szembeszállt azzal a 
véleménnyel, hogy az ember centruma a lelki területen rejlik, s hogy mágikus eszközökkel 
innen kormányozza a világot. Hangsúlyozta, hogy Manu egy princípium és méltóság, ami 
időnként egy vagy több emberben is megnyilvánulhat. Az ilyen megnyilvánulásoknak csak 
időbelileg és térbelileg korlátozott az érvénye, de ezen keretek között valódiak lehetnek; 
ám éppen itt önámítás és sarlatánság is lehetséges. Újra meg újra kísért - nemcsak az 
okkultistáknál - egy titkos világkormány rémképe; ezzel szemben a hagyományok 
egyértelműek: csak a Manvantara végén tér vissza Manu. Minden földi hatalom csak 
szimbolikus képmása lehet az ő uralmának. 


Világkirálynak azonban királyokat vagy császárokat is titulálhatnak, akik egy meghatározott 
birodalmon belül „világukat" alakítják, s vagy a világi és az egyházi, vagy legalább a világi 
hatalmat birtokolják. Ezek az uralkodók nagyon megfogyatkoztak, ha teljesen el nem 



tűntek. A modern alkotmányos monarchiák csak torzképei a régi birodalmaknak. Amikor II. 
Ferenc 1806-ban a Római Birodalom végét ünnepélyesen bejelentette, ez hosszú ideig 
éppenséggel gyász volt. 


A hanyatlás egyik ismertetőjele volt az is, hogy sok uralkodó félreértette helyzetének 
jelképességét, és a világ - értve ez alatt az egész földkerekséget - uralkodójának érezték 
magukat. Emlékezhetünk például VI. Sándor 1483-ban kelt bullájára a világ felosztásáról: 
„Isten minden népek gondját egy személyre, az emberi nemzetség mesteréré. Szent 
Péterre bízá, így minden ember neki kell, hogy engedelmeskedjék. Az egész világot ítélete 
alá veté." Ebben támogatva őt a pápa az akkoriban újra felfedezett földrészt odaítélte a 
spanyol királynak; ez vezetett a szörnyűséghez, Amerika egész népének kiirtásához, és 
magas kultúrájának elpusztításához. A gyarmatosítók mentalitásához az előbbi felfogás 
szekularizációja szolgált alapul. De a hanyatlásban hirtelen még a külvilágtól korábban 
bölcsen elzárkózott Japán is az egész Föld feletti uralomra érezte elhivatva magát. 
Bismarck tanácsa nagy szerepet játszott Japán sinto császárideájának nacionalista 
eltorzításában. A múlt században az orosz cárt is a Cárok Cárjaként, az egész Föld, a 
Világegyetem Cárjaként dicsőítették. Burma császára követet küldött Londonba, hogy 
figyelmeztesse Angliát arra, ő a Világ Királya. A követ mélyen meg volt sértve, amikor az 
angolok egy földgömbön saját hatalmuk nagyságát és emellett Burmáét megmutatták. 
Ezután nem sokkal ez a császárság is lehanyatlott. Napjaink megsemmisítő fegyverei is egy 
Világállamra való komoly törekvést idéznek fel; ez vezetett az I. világháború után a 
Népszövetséghez és a II. világháború után az ENSZ-hez. Nagyon elterjedt az a nézet, hogy 
csak egy világállam akadályozhatna meg egy új háborút, és az emberiség 
megsemmisülését. Emellett eluralkodott az a vélemény is, hogy egy szövetség, vagy egy 
nemzetközi igazságszolgáltatás - mint a tapasztalat mutatja - nem elegendő, hanem a 
világállamnak olyan haderő felett kell rendelkeznie, amely abban a helyzetben van, hogy a 
világkormány akaratának érvényt szerezhet. Ha ez lehetséges is lenne, ezt a kormányt 
„demokratikusan" kellene összeállítani, viszont a haderő legfelső vezetése egy embert 
illetne meg, és az egész világ az ő önkényének lenne kiszolgáltatva. Jelenleg alig áll fenn 
annak a veszélye, hogy amennyiben ez bekövetkezik, a népek világparlamenti 
képviseletükről, illetve a világkormány összetételéről meg tudnak egyezni. 



Ennek ellenére gondolkodó emberek sem képesek meglátni, hogy a kibontakozás a vég 
felé siet. Persze a múlt óvatosságra int. A történelemben gyakran várták a világvégét; az 
első keresztények már életükben, 1000-ben sok földi javukat elajándékozták vagy 
eltékozolták, 1001. január 1-jén pedig másnaposán ébredtek fel. 1666 körül az Ezeréves 
Birodalom megújulását várták; amikor ez nem következett be, kitört - főként 
Oroszországban - az önégetés járványa. Az orosz parasztok földi Paradicsomról álmodtak, 
és újra meg újra egész falvak indultak el, hogy ezt megkeressék. Még évszázadunk 
kezdetén is előfordultak ilyen vándorlások.205 


Bizonyos orosz szekták úgy tekintettek Leninre, mint messiásra. De korábban is és ismét ál¬ 
messiások és hamis próféták léptek fel. Ez talán előrevetíti, hogy 2000 körül hasonló 
nyugtalanság következhet be. Az indiai tanítások alapján számításokat készítettek, hogy 
milyen korszakforduló van legközelebb, és eszerint nem is csak az egyik Jugából a másikba 
való átmenetről van szó, hanem a jelenlegi Manvantara végéről, és egy új kezdetéről; 
ehhez jön még a hét leszálló Manvantara láncának vége és az ugyanilyen hét felszálló 
megkezdődése. Manu a korszak végén Világkirályként tér vissza, mint Krisztus. Felállítja a 
világbirodalmat és meghozza a várva várt békét. 


Az egyház a chiliazmust az ephesusi zsinaton (431) elítélte, jelezve a hitet és a reményt egy 
földi Ezeréves Birodalomra Krisztus alatt. Az egyházatyák megtanulták, hogy a földi és égi 
Paradicsom a jóakaraté emberek számára mindig és mindenek felett elérhető. Isten 
birodalma bennünk van. És ez többet jelent, mint a kozmikus átalakulás idején 
önmagunkra gondolni, józannak maradni, a békés-szívélyes beszédekkel jövő Antikrisztus 
és a hamis próféták által félre nem vezettetni. A Világkirály nemcsak földi uralkodó és 
Krisztus; a Király mindenekelőtt Isten egy neve: 


Creator omnium imperator angelorum, 

Rex regnantium dominisque dominantium.206 


Ernst Küry 



Száz éve született René Guénon 


Csak kevesen vannak, akik a vilmosi időket még átélték. Akkoriban az átlag európai minden 
más népnél különbnek érezte magát: a haladásba vetett tévhitében úgy látta magát, mint 
egy hosszú fejlődés csúcspontját. Sokak számára a császár volt a legtökéletesebb 
kifejeződése ennek a ragyogó öntudatnak. Svájci látogatása kora gyermekkori élményem. 
Aztán jött az első világháború. Kitörése előtt egy nappal a nagyapámmal Bázelből Elzászba 
kirándultunk; a következő napon az utat drótsövény zárta el. Azelőtt nem is tudtam, hogy 
ez a határ. Majd az apám ismét felvette az egyenruháját, és abban a biztos tudatban 
búcsúzott el, hogy ősszel újra itthon lesz. De minden egészen másként történt. A háború 
elhúzódott; egyre több sebesült német és francia utazott el Bázel mellett Svájc belsejébe, 
ahol ápolták őket. Hallottuk az ágyúdörgést, és később láttuk az első harci repülőgépeket. 
A háború vége felé alig volt élelmiszer; a legyengült lakosság körében influenza tombolt. 
Az újságok feketék voltak a gyászjelentésektől. Aztán a fordulat Oroszországban, a császár 
menekülése, a versailles-i béke, az általános sztrájk, a politikai rendszer megdöntésének 
kísérlete Svájcban. Katonáink ismét kivonultak, hogy az országban a rendet fenntartsák. Ezt 
követtéka háború utáni időszak válságévei. 


Az első világháború előtti életet bearanyozzák az emlékek. Akkoriban még nem volt 
gépkocsi; a háziorvos konflison érkezett, a nagybácsi lovon látogatott meg minket. Bázel 
óvárosának utcáin gondtalanul játszadozhattunk. A levegő tiszta volt és fenséges. 
Emlékszem a bázeli villamossági kiállításra nem sokkal a háború előtt; nem nagyon tetszett 
az új, csillogó fénytenger, kedvesebbek voltak a meghitt gáz- és olajlámpák. Már 
gyermekként is az volt az érzésem, hogy ebben a háború előtti világban valami nincs 
rendben. Az iskolában, a humán gimnáziumban, amelyben már Nietzsche is tanított, 
megismertük a görög-római és - a hittan órákon - a keresztény világot, és nem tudtuk 
őket összhangba hozni. A háború után megjelenő. Nyugat pusztulásáról szóló könyveket 
felszíneseknek találtuk: nem értek el az európai „betegség" valódi gyökeréhez, és nem 
voltak képesek igazi orvosságot megnevezni. Tíz évvel a háború befejezése után 
egyetemisták voltunk. A tudomány kiábrándított minket; puszta ésszerűségével, és mert 
főként a pénzkereső életre irányított, nem tudta azt nyújtani, amit a legbelső szükségből 
kerestünk. Akkoriban Münchenben tanultam. Tíz évvel a versailles-i szerződés után az 
aulában emlékünnep zajlott le. Az egyik hallgató a felindultságtól összeesett; a Sorbonne- 
ról a francia kollégák egy békülékeny táviratot küldtek. De már az utcákon - még általános 


nevetségre - megjelentek a barnaingesek. Bázelbe visszatérve találkoztam egy gimnáziumi 
barátommal, Frithjof Schuonnal: ő ismertette meg velünk Guénon könyveit. Az első könyv 
- Introduction générale a l'étude des doctrines hindoues - úgy ért, mint a villámcsapás. 
Amit végső kétségbeesésig kerestem, és végül csodálatos módon megtaláltam, itt volt 
kimondva: a racionális gondolkodás felett létezik egy közvetlen szellemi szemlélet. A 
szellem (intellectus) a középkor után nálunk feledésbe merült: a Nyugat mindinkább az 
észen (ratio) keresztül próbált az igazságra fényt deríteni. Ez azonban nem vezethet 
eredményre. Itt a szubjektum és az objektum mindig külön maradnak, úgyhogy a 
szubjektum az objektumot nem képes teljesen átölelni. Ezért problematikusak az 
ismeretelméletek. Csak a szellemi szemléletnél esik egybe a szubjektum és az objektum. A 
szellem és az ész úgy viselkedik, mint a Nap és a Hold. A racionális gondolkozás a szellem 
fényéből él. Ha a szellemtől elfordul, ugyanolyan sötét és halott, mint a Holdnak a Naptól 
elfordult oldala. A szellem és az értelem eme különbségén kívül, fontos volt számomra az, 
amit Guénon „réalisation métaphysique"-nek nevez. De nem a saját utamról akarok itt 
beszélni; szeretném megkísérelni Guénon művének hatását közvetíteni. Az Introduction 
générale a l'étude des doctrines hindoues lényegében magában foglalja mindazt, amit 
Guénon későbbi műveiben kifejtett. Ezért szerintem a legegyszerűbb az, ha ezt a könyvet 
behatóbban ismertetem, hogy egy összhatást közvetítsek. Eközben kétségtelenül ki fogok 
térni részletesen azokra a pontokra, amelyek engem leginkább foglalkoztatnak, és azokat, 
amelyek távolabb állnak tőlem, csak érintem vagy teljesen kihagyom. Guénon előszavában 
óv attól a veszélytől, hogy a keleti kultúrát azokkal az európai fogalmakkal mérjük, amelyek 
tőle idegenek (például panteizmus). Számára az igazság nem történelmi kérdés; nem az a 
fontos, hogy egy eszme melyik korból és kitől származik, hanem az, hogy igaz-e vagy sem. 
Nem a megszokott értelemben vett tudományos könyvet kíván írni, hanem az indiai 
tanítások alapján az igazságot akarja feltárni, amely mindig és mindenek felett érvényes. A 
könyv első része általános, előzetes megjegyzéseket tartalmaz, a második a keleti 
gondolkozásmódot általában tárgyalja, a harmadik az indiai tanításokat, és a negyedik 
ezeknek a nyugati értelmezéseit mutatja be. 


Az előzetes megjegyzésekben Guénon először szembeállítja Keletet és Nyugatot. Kelet 
tulajdonképpen Kelet-Ázsia, Nyugat pedig Európa és azok az országot, amelyeket 
európaiak népesítettek be (mint Amerikát és Ausztráliát). A szellemi különbség a kettő 
között a középkor vége óta egyre nagyobb lett. Ez a deviáció egyoldalúan Európából indult 
ki: Kelet az ősi tradicionális értékekhez hű maradt, mialatt Nyugat egyre többet felejtett. 



Ezért az európai egyre nehezebben érti meg Keletet. Sok orientalista követi el azt a hibát, 
hogy a keleti kultúrát mint régmúltat szemléli. Csak a leírtakra támaszkodik, ahelyett, hogy 
e kultúrának a mai képviselőivel érintkezésbe lépne. Mióta az európai a haladásban (ma 
„evolúciónak" nevezik) hisz, megbabonázottságában elmaradottságnak tekinti az 
őshagyományt, miközben a keleti szemében mint tradíció nélküli ember ő érdemel 
megvetést. Ehhez jön még a „préjuge classique", vagyis az az előítélet, amely szerint 
minden kultúra a görögökre lenne visszavezethető, és más népekhez csak Nagy Sándor 
hódításai által került. Azonban már nagy Sándor előtt szerteágazó kapcsolatok léteztek 
Kelet és Nyugat között. Ráadásul a keleti tradíció sokkal régebbi, mint a görögség: ez 
hatott a görögökre, s nem fordítva. A hellének csak a megnemhatározottat (indéfini) 
ismerték, a végtelent (infini) nem. Nekik a véges (fini) volt a tökéletesség kifejeződése, a 
keletieknek pedig a végtelen. (Guénon az indéfini kifejezést használta egy bizonyos 
feltétel, mint például a tér vagy az idő megnemhatározottságára, és az infinit a minden 
feltételtől való szabadságra.) Platón maga mesélte, hogy az egyiptomiak úgy kezelték a 
görögöket, mint gyerekeket. Hasonlóan nyilatkozott az a hindu, akinek egy modern 
európai filozófia nézeteit ismertette valaki: ezek a gondolatok legfeljebb egy nyolcéves 
gyermekhez, ha illenének. Mindenesetre lehetséges, hogy az írásbeli hagyomány mellett a 
görögöknél is létezett egy szóbeli, éppen a fontosabb maradt fenntartva szóbeli 
hagyományként. így a druidák tanításairól is alig tudunk többet a semminél: ők ezeket csak 
szóban adták tovább; annak ellenére, hogy ismertek egy írásmódot (görög ábécé), ezt csak 
a kereskedelmi forgalmukban használták - ez egy további bizonyítéka a „történelmi" 
módszer elégtelenségének, mely csak az írásbeliségre támaszkodik. Az előzetes 
megjegyzésekben végül Guénon megemlíti a keleti tanítások magyarázata során felmerülő 
nyelvi nehézségeket. Már egy francia szöveget németre fordítani is nehéz, ahol pedig két 
világ áll egymással szemben, a nehézség még nagyobb. Ezért a szó szerinti fordítás gyakran 
pontatlanabb, mint a szöveg értelemszerű visszaadása. Ezen felül az európai térségben a 
fogalmak ingadoznak („evolúció"), míg Keleten változatlanok maradnak. Ezek a nehézségek 
különösen nagyok azon tanítások értelmezésénél, amelyek a nyelv határait meghaladják. A 
nyelvi kifejezés nem akarja, és nem is tudja a gondolatot teljesen visszaadni, hanem csak 
megsejteti, míg ellenben a modern filozófia definícióival magát a gondolatot akarja 
megragadni. 


A nyugati kultúra nem egy egységes keletivel áll szemben, hanem, ahogy Guénon a 
következő fejezetben - A keleti gondolkozásmód általános áttekintésében - kifejti, ez 







három fő részre oszlott: az iszlámra, az indiaira és a kínaira. (A japánokat Guénon nem 
tekinti önálló keletieknek, elismeri művészi tehetségüket, azonban szellemileg mindig 
kölcsönzésekből éltek, először Kínától, ma a Nyugattól.) Min alapul eme kultúrák egysége? 
A nyugati kultúra egysége a kereszténységen nyugszik. De miután a kereszténység a 
nemzetekben szétszóródott, visszamaradt a vallási egységnek egy közösségi, de gyengébb 
visszfénye. Hasonlóan a kereszténységhez, az iszlám egysége is a valláson alapul. Muszlim 
az, aki a közös valláshoz tartozik. Ennek az egységnek a kifejeződése az arab nyelv, 
amelyen az imákat elmondják és a Koránt olvassák. A nyugati értelemben használt nemzet 
fogalma a valódi iszlámtól idegen. Vallási oldaláról - Isztriáéitól való eredete, amely 
összekapcsolja a zsidósággal és a kereszténységgel - közel áll Nyugathoz, belső oldaláról - 
a szufizmussal - Kelethez. így hidat alkot Kelet és Nyugat között. A hinduizmus egysége a 
hagyomány egyetlenségének felismeréséből áll. Hindu az, aki a hagyományhoz tartozik. 
Sem a nemzet, sem a faj nem játszik itt szerepet. Az „árja fajt" Guénon nyugati 
koholmányként határozza meg; az árja valóban a három felső kaszthoz tartozóakat jelenti. 
Ezzel szemben a kínai kultúra a fajon alapul, a „gen"-en, amely a fajjal való közösséggel 
örökíthető. Ezért itt a társadalmi rend mindenekelőtt a családban mint a faj bölcsőjében 
gyökerezik (hasonlóan az ókor városok őskultuszához); az egyénnek nincs tulajdona, 
hanem csak családi tulajdon van. Aki valamilyen okból a családjától elszakad, elveszettnek 
számít. 


Ami a három keleti kultúrában közös, és őket a modern nyugatitól megkülönbözteti: a 
metafizikai bázis. És itt eljutunk egy ponthoz, amely számomra - mikor az „lntroduction"-t 
először olvastam - döntő jelentőségű volt, s ez a metafizika. Itt megtaláltam a Nyugaton 
évszázadok óta elfelejtett intellektust (intellectus), amely ellentétben az ésszel (ratio), 
egyénen túli képesség a magasabb valóság közvetlen szemlélésére. Guénon erre a 
szemléletre nem minden fenntartás nélkül használja a metafizika kifejezést, azon 
visszaélések miatt, amelyeket a modern filozófia ezzel a szóval kapcsolatban elkövet. A 
metafizika etimológiailag az, ami a fizikán, a természeten túli, a „fizikát" nem a modern - 
csak a testi állapotra vonatkoztatott hanem az egész formavilágot átfogó értelemben 
használva. A forma az, ami az individuális (egyéni) területet jellemzi; ezen túl létezik az 
egyénen túli, amely minden formát meghalad. „La métaphysique est essentiellement la 
connaissance de l'universel". Az universel kifejezéssel Guénon az egyénen túlit jelöli meg; 
az individuálist felosztja le général-ra és le particulier-re. Ha fordításra merészkedhetnék, 
az egyénen túlira, az univerzálisra mondanám: a túloldalit; az individuálisra: a generálisra 



(général) és a partikulárisra (particulier) felosztott formait.207 így tehát az univerzális és a 
generális nem tévesztendő össze. A racionalista tudomány csak a generálist érheti el, és 
ebben az értelemben visszaélésnek tűnik, hogy ennek ellenére a metafizika kifejezést 
használja. Guénon a metafizikát sohasem nevezi tudománynak (science), hanem mindig 
tudásnak (connaissance). A kettő között nincs közös mérték, és nincs ellentmondás: ez az 
univerzálisra és a generálisra is vonatkozik. A metafizikai tudás megváltoztathatatlan, 
hiszen csak az individuális, a formai alávetett a változásoknak. Mialatt a tudomány állandó 
kibontakozásban van, a metafizika lényegében ugyanaz marad. Az európai nagyravágyás, 
valami „újat" felfedezni, a keleti embertől idegen. Ha azt mondják neki: a véleménye 
legyen új, úgy érzi, ez gáncs, hiszen az ellentétben állna a hagyománnyal, és ezért hamis 
lenne. 


Mivel a szellemi szemléletben a szubjektum és az objektum egybeesik, a tévedés 
lehetetlen. A metafizikában nincsenek hipotézisek, hanem csak bizonyosság van. 
Nézeteltérésekre csak a hibás magyarázatok, vagy hiányos megértés során kerülhet sor. A 
metafizikai szemlélet intuícióként jelölhető meg, mert közvetlen, csakhogy tisztában kell 
lennünk azzal, hogy itt nem lelki, hanem egyénen túli szellemi intuícióról van szó. Ilyen 
metafizika Nyugaton a középkor, Arisztotelésztől a skolasztikáig volt. Azonban az 
ontológiára korlátozódott, s ez azt jelenti, legalábbis ha az írásos bizonyítékokra 
gondolunk, hogy a léten nem haladt túl. Talán ezen felül létezett egy szóbeli tradíció. A 
legmagasabb valóság, a korlátlan Egyetemes Lehetőség (Brahma; Eckhartnál az Istenség). 
A lét (Isvara; Eckhartnál az Isten) az előbbinek egy lehetősége. Az Egyetemes Lehetőség 
végtelen (infini). A végtelen nem tévesztendő össze a megnemhatározottal, a sajátos 
feltételek egyikével. Az idő és a tér például megnemhatározottak (indéfini), és nem 
végtelenek (infini), mivel mindig idő és tér maradnak. Nem szabad tehát az 


örökkévalóságot meghatározni időként, vagy végtelen megnemhatározott térként felfogni. 


Fontos volt számomra a különbség az egyéni én és az egyénen túli Önmagam között. Sokat 
beszélnek mostanában önmegvalósításról, és ez alatt az egyéni én kiélését értik. Míg 
ellenben a szellemi megvalósítás az embert a „kis" énjén túl kivezeti egyénen túli 
Önmagához, ami a legmagasabb valósággal egy. Később a jógáról szóló résznél röviden 


visszatérünk a megvalósításra. 



A két eddigi fejezet (Előzetes kérdések; A keleti gondolkozásmód általános jellemzői) 
körülbelül az Introduction générale a l'étude des doctrines hindoues felét teszi ki. Csak 
most érkezik el Guénon a harmadik fejezethez: A hindu doktrínák-hoz. Nem népszerűsítő 
propagandáról van szó, hanem a metafizikáról, amit Nyugaton ismét a tudatba kíván 
idézni. Ehhez neki az indiai tanítások tűnnek a legszellemibb eszköznek. Hiszen itt a kultúra 
egysége nem egy vallási szervezeten vagy egy fajon alapul, hanem a metafizikai tanításon. 
Hinduk mindazok, akik e tanítás követői. A Véda nem jelent mást, mint a „tradicionális 
tanítást"-t. A gyakran mesterkélt különbség a védizmus, a brahmanizmus és a hinduizmus 
között szellemi nézőpontból jelentőség nélküli, ugyanis a Véda a maga belső igazságában 
mindig ugyanaz marad, ha a kifejezésformák meg is változnak. Nem történelmi tények 
kutatásáról van szó, hanem egyedül a szellemi igazságról. A Véda nevet a hinduk a 
tradicionális írások összességére használják, amit felosztottak Rig-Védára, Jadzsur-Védára, 
Száma-Védára és Atharva-Védára. Vjásza, akit gyakran a Véda szerzőjének tekintettek, csak 
a tradicionális szövegeket jegyezte le és rendezte el véglegesen. Ráadásul neve nem egy 
szeméit, hanem egy szellemi közösséget jelöl. Korábban a szövegeket szájról-szájra adták 
tovább. Ámde ez kezdetben mindig szellemi kinyilatkoztatás. Ezért ez azt jelenti, hogy a 
Véda eredete nem lehet emberi (apauruséja). A Véda a tanok minden levezetett ágának 
alapja is egyben. Guénon áttekintést tartott ezen ágak (darsanák) felett, amely 
megmutatja, milyen sok függ a metafizikai tanoktól. Az európaiak hajlamosak arra, hogy a 
különböző ágakat lezárt, egymás ellen harcoló rendszernek vagy iskolának tekintsék. De 
mivel ezek közös metafizikai elveken nyugszanak, nem állnak ellentétben egymással, minta 
nyugati filozófiai rendszerek, amelyek magukat zárt egésznek tekintik, és kölcsönösen 
elzárkóznak egymástól. Az indiai tanok teljességének áttekintéséből csak három pontot 
ragadnék ki: először is a választ arra a kérdésre, vajon Isten személyes vagy nemszemélyes. 
Nemszemélyes és személyfeletti önmagában (Brahma), személyes a világ viszonylatában 
(Isvara, Eckhart Istene és Istensége). Brahma végtelenségében csak fosztóképzőkkel lenne 
körülírható (nirguna). 


Néhány szó a jógához. A szó „egyesülést" jelent, és kifejezi azt, mait Guénon a réalisation 
métaphysique alatt ért. És itt ismét elértünk egy olyan ponthoz, amely számomra döntő 
jelentőséggel bírt, amikor az „lntroduction"-t először olvastam. A szellem általi tudás 
egyénen túli, az objektum és a szubjektum egybeesése, a kettő azonossága. Mondhatjuk 
azt, hogy ezen a tudáson keresztül az azonosság már megvalósul. De különbség van az 
elméleti tudás és ennek teljes megvalósítása között. Ezért teljes megvalósításról akkor 



beszélhetünk, ha a tudás úgyszólván hússá és vérré válik. Az elméletről szabadon lehet 
beszélni, nem úgy a megvalósításról, melynek a legfőbb alapja a koncentráció, egy 
képesség, amely a nyugati embernél messzemenően elveszett, mert az állandóan változó 
külvilág felé fordult, ahol gyorsan cserélődő gondolatáramlatok sújtották. A koncentráció 
eléréséhez van egy segédeszköz (hatha-jóga). A mester megmutatja a tanítvány számára 
megfelelő megvalósítási utat. Láttuk, hogy Guénon soha nem tekintette magát mesternek, 
nem foglalkozott tanítvánnyal, és műveiben csak az elméletre figyelt. A „jóga-technikával" 
megpróbálkozni vezetés nélkül, vagy mint napjainkban ez oly divatos, rossz vezetéssel, a 
legjobb esetben semmihez, de gyakran súlyos sérülésekhez, károsodásokhoz vezet. 


Végül egy harmadik pontot ragadnék ki a fejezetből. Míg a Véda a tradicionális írások 
összességét jelenti, addig a Védanta az „az ág" (darsana), amely a tiszta metafizikával 
foglalkozik. A szó azt jelenti: „fin du Véda", ahol a „fin" egyidejűleg a Vég és a Cél. Ez az ág 
végül is az utolsó. A tudás egyidejűleg feltétele és célja a megvalósításnak. Az elmélet csak 
előkészület, és a megvalósításnak alárendelt, mint eszköz a célnak. A végső tudás nem 
adható tovább. Az elmélet, a szimbólumok, a mester segíthetnek, közelebb vihetnek; de 
elérni csak személyes erőfeszítés által lehet. 


A negyedik és az utolsó részben Guénon elmélyülten foglalkozik a nyugati értelmezésekkel, 
az orientalistákkal, a vallástudománnyal, a teozófiával, és Le Védanta Occidentalisé 
(Elnyugatiasított Védanta) cím alatt Vivékenanda mozgalmával. Ma sokkal több 
mozgalommal foglalkozhatott volna, amelyek hamisan indiaiaknak adják ki magukat. 


Guénon néhány utólagos megjegyzéssel fejezi be könyvét: „Si quelques occidentaux 
pouvaient, pár la lecture du précédent exposé, prendre conscience de ce qui leur manque 
inttellectuellment (...) ce travail n'aurait pás été fait en vain."208 A keleti tanításokkal 
szemben a nyugati filozófiák gyerekjátéknak tűnnek: nem hasonlíthatóak össze a 
metafizikai tudással, határtalan lehetőségeivel és a megfelelő megvalósítással. Nyugat 
elemző és hiányos okoskodásai annak tűnnek, amik valójában: illuzórikus kutatásnak alap 
és cél nélkül; silány eredményük nem éri meg sem az idejét, sem a fáradozását az 
embernek, akinek szelleme a legnagyobbra képes. 



Annikor mi, barátok ezt a könyvet olvastuk, szerzőjének életéről keveset tudtunk: ennek 
ellenére több dolog is érdekelt bennünket a személyről. A legjobb, amit Guénonról írtak, 
szerintem még mindig barátjának, Paul Chacornacnak a könyve: La vie simple de René 
Guénon (Éditions traditionelles, Párizs, 1958.). Guénon 1886. november 15-én Blois-ban 
született. Az érettségi után 1909-től Párizsban matematikai, filozófiai és orientalisztikai 
tanulmányoknak szentelte magát. Megfordult okkultista körökben. így korán kellett, hogy 
kapcsolatba kerüljön hindukkal, bár erről Chacornac adatai bizonytalanok. 1912-ben 
felvették egy régi, tiszteletreméltó (s nem egy modern ál-) Szufi rendbe. Különböző szerzők 
foglalkoztak Guénon állítólagos, részben nyugati beavatásával. Én életének rövid vázlatára 
szorítkozom, mert egyrészről műveinek valóságtartalma sokkal inkább érdekel, másrészt 
aligha állhatott szándékában, hogy személyiségét túlzottan előtérbe helyezzék. 1921-ben 
jelentette meg az Introduction générale a l'étude des doctrines hindoues-t. A következő 
könyveiben Guénon az a néhány szempont vezette, amelyeket már az „lntroduction"-ban 
érintett, tovább megemlíthetnénk: Le théosophisme, histoire d'une pseudo-religion, 
L'erreur spirite, Orient et Occident, Le crise du monde moderné, L'Homme et són devenir 
selon le Védanta. Guénon olvasóköre egyre nagyobb lett, és ezzel együtt a levelezése is. 
Vette magának a fáradságot, hogy minden kérdést behatóan és részletesen 
megválaszoljon. Emellett rendszeresen közreműködött az Etudes traditionelles című 
folyóiratnál. Miután a feleségét elveszítette, Kairóba utazott, eredetileg csak azért, hogy 
szufi kéziratokat olvasson, de ott maradt haláláig. Sok más nyelv mellett arabul is kitűnően 
tudott (1917-18-ban Sétifben [Algériában] tanárként tevékenykedett). Abdel Wahed Yahia 
néven élt Kairóban egy egyiptomi nővel nagyon boldog házasságban; két lányuk és két fiuk 
született. Kairóban további könyveket írt (így a Le symbolisme de la croix-t és a Les états 
multiples de l'etre-t vagyis A kereszt szimbolikáját és A létállapotok sokaságát), míg végül is 
levelezése teljesen igénybe vette. Címét nem hozta nyilvánosságra, hogy a kellemetlen 
látogatóktól távol tartsa magát. A leveleket poste restante kapta. Valójában sok újságíró 
csak azért utazott Kairóba, hogy kinyomozza, hol és hogyan élt Guénon. Végül is a 
levelezés közben nem maradt ideje a további munkára, míg a II. világháború kitörésével az 
összeköttetések Kairóval meg nem szakadtak. Ebben az időben számos könyv született (így 
a Le Regne de la Quantité et les Signes des Temps és a La grande Triade). 


Amikor Guénon 1951-ben meghalt, az Etudes traditionelles emlékkiadásában olyan 
személyiségek nyilatkoztak róla, mint Leopold Ziegler, Gonzague Truc, Marco Pallis, 
Ananda Coomaraswamy, Titus Burckhardt. Frithjof Schuon Guénon művét az 



intellectualité, universalité, tradition, théorie, ferner critique du monde moderné, 
symbolisme szavakkal írta körül. A szimbolizmusnak különös jelentősége van, hiszen a 
szellemi tudás a maga végtelenségében szavakkal nem kifejezhető; ezzel szemben a 
szimbólum képes arra - mint minden vallás bizonyítja -, hogy ezt a magasabb tudást 
megsejtesse: itt a szóbeli kifejezés is szimbólum. Az a sok tanulmány, amelyet Guénon a 
szimbolizmusról írt, posztumusz kiadásként a Symboles Fondamentaux de la Science 
Sacrée című kötetben jelentek meg. 


A France-Asie című folyóirat 1953. januári számát Guénon emlékének szentelte. Ebben is 
olyan személyek nyilatkoztak, mint Frithjof Schuon, Emil Demerghem, René Daumel, Jean 
Herbert, Roger Bezault. Található benne egy lap André Gide naplójából: „Que serait-il 
advenu de moi si j'avais rencontré les livres de René Guénon au temps de ma jeunnese (...) 
A présent, il est trop tárd. 'Les jeux sont faits, rien ne va plus'."209 Henri Bosco leírja Gide 
és Pierre Georges Fezben lezajlott beszélgetését, amelynek során Gide azt mondta: „Je n'ai 
rien, absolument rien a écrit. Clest irréfutable (...) les jeux sont faits, je suis trop 
vieux."210 Bosco, aki jelen volt e beszélgetésnél, olvasta Guénon könyveit, s ennek 
következtében tért vissza a (katolikus) hithez. Ellenben Roger Bezault azt hitte, hogy 
ezeket a könyveket a katolikus álláspontnak meg kell tagadnia. Emellett Guénon szemére 
vetette büszkeségét és irgalmasságának hiányát. Anélkül, hogy itt kritikai magyarázatba 
kívánnánk bocsátkozni, erre a két, mindig visszatérő szemrehányásra csak a következőt: 
többek között abból, hogy Guénon magáról mindig többes számban beszélt, büszkeségre 
következtettek. De ez nem „plurális maiestatis" (fejedelmi többes), hanem „plurális 
modestatia" (többes szám használata szerénységből, főleg íróknál) volt. Azt fejezte ki 
Guénon, hogy az individuum, a szerző énje, az ügy mögé visszahúzódik. Guénon 
irgalmassága már a kifejtéseinek részletességében és tisztaságában is megmutatkozik, de 
mindenek előtt abban a szeretetre méltó türelemben, amivel minden levelet behatóan 
megválaszolt. Minden beszámoló szerint gyengéd férj és családapa volt. Bezault szemére 
hányja stílusának német szintaxisát, miközben a Blois környékinél jobb franciaságát dicséri. 
Mivel a francia nem az anyanyelvem, csak azt mondhatom, hogy nyelvezete számomra 
teljesen világos, s rám megnyugtatóan hat, úgyhogy komplikált és kitekeredett szövegek 
után szívesen nyúlok ismét Guénon valamelyik könyvéhez. 



Körülbelül húsz évvel később Jean Tourniac Propos sur René Guénon című munkájában 
megpróbálta összegezni, milyen Guénon életművének időközbeni kihatása. Guénon nem a 
tömegekre kívánt hatni, hanem egy elithez fordult. Útja nem vezetett keresztül az 
úgynevezett médiákon, hanem csak a levélváltáson, melynek terjedelme sokszorosát teszi 
ki húsznál több könyvének. Miután kezdetben a hivatalos orientalizmus és a katolikus 
egyház, amelyekbe bizonyos reményt helyezett, hallgatással próbálták őt mellőzni, 
Tourniac most már megállapíthatta, hogy egyházi körök az általa közvetített eszmék 
értékelésével elmélyülten foglalkoznak. Professzorok írattak róla disszertációkat, és 
megtalálható volt tudományos kézikönyvekben. Újabb tíz év múlva Tourniac jelenthette, 
hogy „Guénon olvasói, és az életművére való utalások, amelynek jelentőségét most 
ismerték fel, jelentősen megnövekedtek." így nyilatkozik könyvében Guénonról, ami 1984- 
ben a Les Dossiers H sorozatban, Párizsban jelent meg, és híres személyekről írt cikkeket 
tartalmaz. A dosszié kereken ötven könyvet és több mint 175 cikket sorol fel, amelyek 
Guénonról jelentek meg. Könyveinek nagy része több kiadást élt meg, így az Introduction 
générale a l'étude des doctrines hindoues is (Párizs 1921, 1930, 1932, 1939, 1952, 1964), 
és számos nyelvre lefordították, németre mindenesetre csak A modern világ válsága (Köln 
1950, 1963), és A Világkirály (München, 1956) címűeket. Eme felsorolás közben a 
mustármagra gondolok, „amely kisebb ugyan minden magnál, de amikor felnő, nagyobb a 
veteményeknél és fává lesz, annyira, hogy reá szállanak az égi madarak, és fészket raknak 
ágain". De gondolok az öregedő Goethére is: „Kínom az ismeretlen tömegé lett, de tapsuk 
csak szívemnek ostora", és Hermann Hessére is: „a hírnév tévedésen alapul". így a Dossier 
H-t - egyébként olvasatlanul - visszaküldtem barátomnak, aki azt nekem odaadta. 


Az „lntroduction"-nak nincs német fordítása. Szerintem a francia Guénont a más nyelvűek 
viszonylag könnyen olvashatják. Megéri a fáradságot, annál is inkább, hiszen Guénon 
könyveit nehéz németre fordíttatni. A német olvasónak mindenesetre bizonyos 
nagyvonalúsággal kell rendelkeznie, mert az „Introduction" tartalmaz egy fejezetet, amely 
a német orientalistákkal durván és fölényesen bánik. Figyelembe kell venni azt, hogy az I. 
világháború után Franciaországban Németországot nem értékelték valami nagyra. Guénon 
ezt a hangulatot azért kívánta kihasználni, hogy az orientalisták által kialakított 
előítéleteket megrendítse. Határozottan kijelentette, hogy az uralkodó hangulat 
kifejezésével számlát nyújtott be. Számomra nehezen érthető, hogy Brockelmann, aki 
egyrészről kitűnő arab nyelvtant írt, de ebben az „iszlám öt pillérét", amelyeket az iszlám 
országokban minden gyerek ismer, nem tudja pontosan felsorolni, és éppen a 



legfontosabbat hagyja ki, a vallást: „Nincs más Isten Allahon kívül; és Mohamed az Ő 
prófétája". Emellett ezek a pillérek a legfontosabbak, és az egész iszlám fundamentumai. 
Ez a hiba azért lehetséges, mert bizonyos orientalisták az iszlámhoz nem mennek közel, 
hanem azt mint letűnt kultúrát dolgozószobájukban tanulmányozzák. De nem tudom, hogy 
ilyen alig érthető tévedések más országok orientalistáinál is előfordultak-e. A német olvasó 
mindazonáltal figyelembe veheti, hogy a keresztényeknek ugyancsak nagyvonalúaknak 
vagy humorosaknak kell lenniük, ha egy olyan elmés ember szavait olvassák, mint Othmar 
Spann: „... nálunk, a keresztény nyugati kultúrkörnek, melynek kezdettől fogva, különösen 
filozófiai tekintetben, alkotó-vezető tagja a német nép volt". Guénon egyértelműen nem 
volt nacionalista, habár néhány követője francia nemzeti hősként szeretné beállítani. 
Érthető, hogy erősen hangsúlyozta a nacionalizmus végzetességét, ezenfelül az egyiptomi 
állampolgárságot is megszerezte. De Spann sem volt a rossz értelemben vett nacionalista. 
Hiszen éppen az ő érdeme, hogy emlékeztet arra: Nyugat egysége csak a kereszténységen 
mint egészen alapulhat. Ehhez hozzátartozik, mint Guénon kifejtette, Európa mellett 
Amerika és Ausztrália, de Etiópia és Egyiptom kopt keresztényei is. Úgy tűnik nekem, 
Spann jelentősége éppen az, hogy hangsúlyozott hazaszeretete ellenére - ami a megfelelő 
helyen figyelmet érdemel - a kereszténység magasabb egységét mint döntő tényezőt 
elismerte. Éppen így nagyszerű az is, hogy a keresztény hithez való hűsége ellenére más 
vallások értékét teljesen elismerte. (...) Itt is Guénonnal ért egyet; minden igazi vallás 
helyességét igenli, és egyiknek sem kíván megnyerni; sok olvasó rajta keresztül találta meg 
ismét keresztény hitét. Szívesen utalnék a szép sorokra, amelyeket Gerd-Klaus 
Kaltenbrunner a Műt című újság 1986-os májusi számában Othmar Spann-nak ajánlott. A 
protestánsnak, aki az „lntroduction"-t olvassa, amikor belekezd, a protestantizmussal 
szemben szem előtt kell tartania azt, hogy Guénon lényegében a katolikus olvasóknak írt. 
Schuon később lebilincselően és mérlegelve világította meg a Reformáció szellemi 
hátterét. 


Az „Introduction" áttekintésével megpróbáltam közvetíteni egy benyomást Guénon 
művéről. Mint már említettem, azokat a pontokat, amelyek számomra jelentősek, 
kiemeltem, másokat csak érintettem vagy nem foglalkoztam velük. így nem nyilatkoztam 
„A modern világ válságáéról. Természetesen egyetértek Guénon modern világ kritikájával 
(La Crise du Monde Moderné, Párizs, 1927, 1946, 1956, 1969; Le Régne de la Quantité et 
les Signes des Temps, Párizs, 1945, 1950, 1970 [A mennyiség uralma és az idők jelei, Szigeti 
1993, Bp.]). De számomra nem a környező világ válsága volt a döntő, hanem a saját lelki 



szükségem, ami vágy Isten után, ami mindenek felett és minden időben meglepheti az 
embereket. Ezért volt azoknak a meggondolásoknak is, amelyek a Nyugatnak 
segíthetnének, számomra másodrangú jelentősége. Ezért nem nyilatkoztam arról, hogy a 
kereszténység vagy a szabadkőművesség eredeti értékéhez vajon vissza tudna-e térni, 
amiről Guénon könyvei sem tesznek említést. A Világkirályról az előbbi tanulmányban 
nyilatkoztam. Nagyon értékes volt számomra a L'Homme et són devenir selon le Védanta 
(Párizs, 1921, 1930, 1932, 1939, 1952, 1964), Les États Multiples de l'Etre (Párizs, 1932, 
1947, 1957), Le Symbolisme de la Croix (Párizs, 1931, 1950, 1957, 1970) és egy olyan 
különleges könyvecske, mint a Les Principes du Calcul Infinitésimal (Párizs 1946) is. A 
tanulmányok posztumusz gyűjteményét, a Symboles Fondamentaux de la Science Sacrée 
(Párizs, 1962, 1970) is mindig szívesen veszem a kezembe. De túlságosan hosszú lenne 
mindegyik könyvet felsorolni, vagy ezekről külön beszélni. Éppoly kevéssé bonyolódnék 
bele Nyugat és Kelet szembeállításába (Orient et Occident, Párizs, 1924, 1930, 1948, 1964). 
Ami engem lebilincselt, az az igazság volt önmagában, bárhonnan is eredt. Ezenfelül, mivel 
napjainkban Keletet is messzemenően magával ragadta a hanyatlás, nem állítható többé 
már egészséges világként szembe Nyugattal. Sőt ellenkezőleg, óvakodni kell a sok 
sarlatántól, akik az állítólagos keleti bölcsességet Nyugatnak akarják eladni. A mustármag 
számomra elsősorban az emberi szívekben: Isten ismerete. Ez növekszik, fává lesz, és az ég 
madarai az ágain fészkelnek, amelyek - ahogy Guénon írja - az emberek magasabb 
állapotai, az angyalok. Egy szent azt mondta: „Azt tudtam, hogy az Isten mindent magába 
foglal, de azt nem tudtam, hogy az ember szíve magába foglalhatja Istent." A nyugati 
ember hajlamos arra, hogy töredékes tudását meggondolatlanul tettekre váltsa ahelyett, 
hogy Isten-szemléletét hagyná magában érlelődni. Amire a világnak szüksége van, az nem 
a szorgalmas jobbítgatások, hanem a Szent. Az Ő békességéből él a világ; mert ha valaki a 
belső békéjét elérte, a béke kisugárzik. 


Egy olyan életmű, mint Guénoné a modern időkben természetesen kritikát vált ki. Erről 
sem nyilatkoznék. Születésének századik évfordulója erre nem a megfelelő pillanat. 
Számomra értelmetlennek tűnik, hogy olyan emberek vitatkoznak, akik Guénont nem vagy 
csak félig értették meg. A vita nem út a tudás megszerzéséhez. A keresztény körökből nem 
vetette fel senki, hogy Guénonról véleményt kellene nyilvánítani; pedig ez segíthetett 
volna a helyzetüket tisztázni, és azt megvizsgálni, mennyiben maradtak hűségesek a 
tradicionális örökséghez, vagy mennyire lettek a nyugati modernizmus által megfertőzve. 
Sok keresztény Guénon hatására lett ismét hű hitéhez. Olyan emberek, mint Tourniac és 



Othmar Spann keresztényi hitüket összeegyeztetik más igazi vallások elismerésével. Ami a 
jó szándékú emberek között véleménykülönbségeket illeti, a világkerékre gondolok, 
amelynek széléről a szellemi emberek a közép felé tartanak. A szemközti pontok útjukat 
homlokegyenest ellenkezőleg kezdik el. így ez heves vitákhoz vezethet, míg a közepet el 
nem érték. Csak itt uralkodik a béke, amit a világ nem ismer. A világkeréken kívül eszembe 
jut a híd-szimbólum is, amit szintén Guénon magyaráz meg. A híd nem azért van, hogy 
rajta időzzünk, hanem hogy a másik partra átjussunk. Az elmélet híd a megvalósításhoz. így 
Guénon hídépítő volt. Azok, akik a hídon, vagyis az elméletben időznek, nem haladnak 
előre, de nem is állnak meg, mert ezen az úton csak előre- vagy hátramenetei lehetséges. 


Ők veszítenek a vitában, és végül, legjobb esetben egy racionális és szellemietlen 
vallástudomány szintjére süllyednek le; de ennél súlyosabb következményeknek is elég 
esetét láttam. 


Guénon visszahúzódik műve mögé. Egyszer azt írt Frithjof Schuonnak: „Je n'ai pás d'autre 
mérite que d'avoir experimé de mon mieux quelques idées traditionelles."211 Ezért 
felvetődhet a kérdés, vajon szándékában állt-e, hogy századik születésnapját 
megünnepeljék. A Véda ágai (a darsanák) kapcsán mindig megadtak egy nevet, amit 
gyakran a szerző nevének tekintettek. Guénon azonban hangsúlyozta, hogy a Véda nem 
emberi eredetű, és az a név olyan személyeket vagy közösségeket jelölt, akik az ágakkal 
jelentékenyen foglalkoztak, vagy azok vázlatát, magyarázatát egy korhoz igazították. 
Ezekről a személyekről semmilyen életrajzi adat nem ismert; személyiségük nem játszik 
szerepet. Egyszerűen csak az ágak elnevezései lettek. Ebben az értelemben számomra a 
Guénon név a metafizikával kapcsolódik össze, ami az első könyvének olvasásakor 
megvilágosodott előttem. Ezért gondolataim elsősorban e kegyre vonatkoznak. Amit 
Guénon az embereknek nyújtott, így írta le Frithjof Schuon: „l'impression d'effacement et 
de simlicité qu'il nous fit lors de toutes nos rencontres".212 Lehet egy emberről szebbet 
mondani? 


Itt ennek a földnek az egyik legszebb helyén, a Genfi-tóra és az Alpokra nyíló kilátással arra 
a napra gondolok, melyen először vettem kezembe Guénon könyvét; s mély hála tölt el. 



Blonay, 1986 ősze 

